text:
PRAT HTE MAGAM ZUPHPAWNG SHAMAN LAIKA BUK May 2016
Hkaw Tsun Ladat Ni
Na A Kun Dinghku Ngwi Pyaw Lu, Karai Kasang Kaw Na Kabu Gara Shiga hte T-37 garan laika ni a matu hkaw tsun ladat ni. Ndai ni hpe ga shadawn hku jailang nna, na a hkaw tsun ladat hpe hkyen lajang u.
Karai A Mungga Kaw Na Sut Gam Ni
Kaga Masha Ni A Matu Akyu Hpyi Ya Ai Hpe Yehowa Ra Sharawng
Yoba hpe myit tsang lam law hkra galaw wa ai manang masum a malai akyu hpyi ya na matu Yoba hpe Karai Kasang tsun ai. Yoba a makam masham hte hkam sharang lam a majaw hpa shaman chyeju lu wa ai kun?(Yoba 38-42)
Hkristan Prat Hkrun Lam
JW Library Hpe Jailang Nga Sai Kun?
JW Library hpe gara hku lu mai a ta? Dai gaw zuphpawng ni hte hkaw tsun bungli hta gara hku karum shingtau ya na kun?
Karai A Mungga Kaw Na Sut Gan Ni
Yehowa Hte Simsa Lam Lu Na Matu Shi A Kasha Yesu Hpe Shagrau Ra
Yesu a ahkang aya hpe masha ni hkap la ma ai kun? Karai Kasang namman chya ya ai Hkawhkam Yesu hpe shagrau ai gaw anhte a matu hpa majaw ahkyak ai kun? (Shakawn Kungdawn 2)
Karai A Mungga Kaw Na Sut Gan Ni
Yehowa A Sum Hta Kadai Shanu Lu Na Rai Nga A Ta?
Shakawn Kungdawn 15 hta tsun da ai hte maren Yehowa gaw shi a jinghku kaw nna hpa hpe myit mada ai kun?
Hkristan Prat Hkrun Lam
JW Library Hpe Jailang Mai Ai Lam Ni
Ndai application hpe tinang hkrai hkaja ai lam, zuphpawng ni hte hkaw tsun bungli ni hta gara hku jailang mai a ta?
Karai A Mungga Kaw Na Sut Gan Ni
Meshia Hte Seng Nna Ahkri Ahkrai Tsun Da Ai Myihtoi Ga Ni
Shakawn Kungdawn 22 kaw na myihtoi ga kade daram Yesu hta hpring tsup wa a ta?
Karai A Mungga Kaw Na Sut Gan Ni
Nden Marai Jaw Na Matu Yehowa Kaw Akyu Hpyi U
Dawi zawn nden marai rawng hkra anhte hpe hpa gaw karum ya a ta? (Shakawn Kungdawn 27)


c: text/html

text:
skip to main |
skip to sidebar
KIA HTE MUNG SHAWA
1961 February 5 hta shangai,KIA japhtawng htu ai,Kanu Mung shawa shingwang e Kaba wa sai.KIA a shara SUMSING mung sha,Myen a shara Ngarai e nga.Dai re majaw rau nga nmai,Gawt kau ra sai.Mai sau pa na ga sadi,Laiza pa de bawm di di.
Ga sadi n grin myit n ding,
Myen hpe kam mayam byin.
KIA a tsaw ra myit,
Mung shawa a shingnip,
Myen e n ju dik.
Maw lu maw sha, sat nat hkawm,
Dai myen ni aq a rawng.
Myen a sawng ai rai hkumla,
Shut ti pyi hkum kamhpa.
La ging ai kumhpa,
KIA hpyen num/la hpe kyuhpyi ya ga.
KIA jaw ai tsaw myit kumhpa,
Shi a sak nan rai sa.
Mung shawa e bau maka,
KIA mung hkungga ra.
N lu n lawm gaida gumhpraw,
KIA sak hkrung lam matu shi shanglawm sai lu.
Mung masha nga shara mye,
Wandap tai mare yawng,
KIA makawp maga ra madawng.
KIA gaw "nga" Mung shawa gaw "Hka",
Hka hte Nga zawn ,
Galoi n hka rau rai nga ra ai rai...
USA 101 KACHIN
Saga Tu Hkawng

robotstxt: allowed

filter: keep


text:
Mu Na Kyithkai Komiti
Mu Na Kyithkai Komiti hpe 2006 ning kaw nna hpaw ninghtan dat ai re. KBC Ginjaw hta Mu Na Kyithkai Dap ngu hpaw wa ai hpang, KBC shingwang buga hpung ni hta YJH gaw shawng nnan hpaw hpang dat ai Buga hpung rai nga ai. Sub-Komiti (6) hpaw ninghtan da nna Karai Kasang a Sasana magam bungli hpe shachyam shabra dawjau nga ai re.
1. Zinghkri Journal Komiti
a) Nawku Hpung, Wenyi Makam Masham lam hte seng ai Shiga/Mungga ni htawn shalai ya ai.
b) Dap, Bot, Komiti ni a galaw sa nga ai Sasana magam bungli ni hpe shana ya ai.
c) Hpung masha shada tinang Mu, Na, Chye ai Shiga ni hpe e makyit htinglet shalai ya ai. lam ni hpe galaw sa nga ga ai.
ZINGHKRI Hpung Shiga Journal hpe laning mi mali lang, shata masum hta kalang shapraw nga sai re.
2. Hpung Magazine Komiti
a) Karai Mungga, sumrai ni, sumroi ni, hpaji hparat jat la lu mai ai laika ngau ni, Sut kanbau magam bungli hte seng ai lam ni,
prat dep Jinghpaw htunghking bu hpun sumli lam ni hte YJH a labau kadun ni hpe bang shalawm let Hpung masha ni
hpe shachye shachyang nga ai.
b) Prat madang hta hkan nna hkrang sama ai lam, akyu rawng ai ka-ngau ni hte dangdi lu ai made galaw shakut shapraw ai
re.
3. Hpungtang Zinghkri (Websites) Komiti
a) Hpung a shamu shamawt lam ni, Sasana magam bungli shiga ni hpe mungkan de shana shabra ya ai.
b) Mungdan shara shagu kaw nga ai Hpung masha ni hte matut mahkai nga lu na.
c) Kabu Gara Shiga hpe grau masan sa ai hku sakse hkam lu na matu yaw shada ai hte galaw sa wa nga ga ai. YJH a
Website gaw www.1979yjh.com rai nga ai.
d) Jawng wang Hpung Up nta ni hte Dap, Komiti ni Hpung a Sasana lam hte seng nna, Internet hpe atsawm lu lang nga
hkra lit la lajang ya nga ai.
4. Laili Laika Shalat Komiti
Laili Laika hte Sasana magam bungli hta shang lawm wa lu na matu Laili Laika Hkaw Tsun Hpawng ni, Laika Ka Ninghkrin Shalat Sharin Hpawng ni, Shingjawng Poi ni, Madun Poi ni hpe galaw sa nga ga ai.
5. Laika Dum (Library) Komiti
a) Hpung masha ji nban ni yawng a Hpaji Sawk Gindai Laika Dum rai wa hkra shakut nga ga ai.
b) Ya yang YJH Laika Dum hta laika buk ni yawng (volume- 4500) jan nga nga sai.
c) Reception Hall a shawng e mung, lai wa lai sa, jahkring jahkra dung chyai let laika ni lu hti la na matu yaw shada let
Periodical Stand langai tawn da ai hte, Shi Laika, Journal, Newsletter ni hpe tawn da ya nga ai.
6. Labau Komiti
a) YJH Buga Hpung a Labau hpe shangang shakang, sawk, ka, mazing sa wa nga ai.
b) Hpung Labau Ka Ladat Sharin Hpawng, Hkaw Tsun Hpawng ni hpe woi awn galaw ai.
c) Labau Mazing ai hku nna Dap, Bot, Komiti ni a shamu shamawt ai lamang ni, Hpung a ahkyak nhtoi lamang ni hta Sumla
(Photo) dem mazing ai lam galaw nga ga ai.
Jinghpaw Shingni hte hkrum shaga
Labau Ka Sharin Hpawng
Library
Magazine Editing


text:
Tuesday, January 3, 2012
HKRIT HPA
Do you like this story?
NLD Aung San Kaw ni mung jawng ma ni a 8-8-88, ninghkap n'gun madun ai, 2007, hpungkyi ni hte mung shawa n'gun, kaba madun ai ten ni hta, NLD hte Aung San Kaw ni, makau kaw nga nna poi yu masha langai hku nga ai, 2010 ra lata poi hpe 2008 a tara masing hpe nra ai majaw hte 1990 NLD ni ra lata poi na awng dang ai hpe shawng masat ya yang she ra lata poi shang na nga ya hpa majaw, tsun tawn ai, langai mi mung grai nlu shi yang hpa majaw ya gaw ra lata shang na hkyen sai, bai anhte baw sang hte seng nna, tsin yam masha hte seng nna galoi ahkyak la tsun yu nga ta? Dai ni hpe maram yu nna dai ni hpe mung tsan tsan kaw na yu tawn da sha mai ai.
Mung masa hte seng nna sharen da ai htawng masha ni hpe ninghpai masu na, mung masa laknak hku jai lang jahkrit ai, laknak kaba shatai ai. Simsa lam ga manaw shapraw nna, mung masa, hpyen masa laknak kaba shatai, bawsang nkau mi hpe, grin ai mung masa bawngban jahkrup ai lam n'nga, hpaga lam hte shalen nna, moi na zawn, magwi shabam majap ntsa kaw dwi hpa magap tawn ai masa hku mung masa laknak kaba shatai ai hpe annau ni grai tsang maram dik ra ai. Sadi ra ai.
Hpyen yen tsit ni nga gabaw dat nna mung masa laknak shatai mayu ai, [Ma-Sa-La-prat =Na-A-Hpa prat ] ten hta shanhte dap kaw na mung shawa de mu bungli galai shatsam hkrum ai hpyen du kaba ni gaw, madu hpyen dap hpe bai ninghkap ai masha grai law wa ai mung, myen hpyen dap a, ya ten hkrit tsang nga ai lam re, dai ni hpe mara tam nna, arawng aya n'nga hkra kawng ntu hkra ladat shaw shamyit ai, maza kanu law law sha hkrum tawn sai hpun kaba hte bung nga ai myen mung a mung masa, hpyen masa gaw, kade nna yang daw na sha rai sai majaw, annau ni a masa lam yan hpe mung, dating nna loi naw sharang tawn let matut gasat yang gaw, myen a masa masing yawng gaw nsin shang hkyen sai. Galoi mung asum jaw na nre, langai sha ngam tim gasat ra na re ngu mu ai. Ma kaji ni a myiman n'sam hpe yu nna naw gasat ga.
Baren Numraw
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
-
Feb 9, 2015
February 9, 2015 / KNET / 0
Categories: Laiza FM, Uncategorized
Myitkyina Ginra Kani Nanghpam pat jasan Komiti ni zuphpawng galaw Masat yan (3) Gumhpraw Dum Jahpan Chyarang Hte Rung Magam Bungli Sharin Wunkat Hpaw Hpawng Galaw
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Hpakant Lung Hkang grup yin hte Ginsi, Seng Ra ginra ni hpe KIA ni hprawng kau da ai kaw nna Myen hyen ni shang madu let mung shawa hpe kam ai hku zingri, roi rip nga ding yang re lam chye lu ai. Myen hpyen ni gaw mung shawa ni pru hkawm sa na mare shinggan lam hkan hkap nga nna lai wa hkrup ai ni hpe shagyeng shakat adup zingri ai lam, Ga kaw jagum up apa da shangun ai lam,Phone, Dat Wan, Gumhpraw ra ai arai ni yawng lakau ya ai lam, gumhpraw njaw ai ni hpe kam ai hku zingri nna lagu sat kau ai kaw du hkra galaw nga ma ai lam chye lu ai.
February (6) ya shani Maw Si Za kaw na Mawmau Bum de lung wa ai lam, Lup wa kawng makau na shingbut kawng (Mye Za Pung) kaw majan koi yen let nga ai mung shawa hting gaw (154) hpe Myen hpyen ni wa wang shinggrup let sinat gap kapaw nna La ni hpe jan prang kaw shani tup sharen da ai lam galaw ma ai lam chye lu ai.
Dai shara kaw gaw mare kaba de hprawng na pyi lam shabrai nlu ai matsan dik ai ni nga ai shara rai nna dai kaw wa du ai (3) ya sha naw re lam, nta sum (54) sha naw gap ngut ai hte February (7) ya jahpawt hkying (10:00 AM) hta hpang jahtum htawt na lam, nhtawt ai ni hpe gap kau na lam shagyeng da hkrum nga ai lam chye lu ai.
N dai hpyen yen dabang kaw du nga ai ni gaw Lawawng Kawng, Kahtan Maw, Ginsi, Gwi Hka hte grup yin Maw hkan na Jinghpaw, Sam, Rakhain ni yawng hkum ai lam chye lu ai.
Myi Masun
By JPKS


text:
Daini na man-pa mungkan hta, awmdawm daru magam ahkang ahna-pawa lu ai mungdan yawng 190 jan rai nga ai. Mungdan a gaw da ai ningpawt ninghpang tara hta hkan nna, mungdan hpan garan da ma ai. Grau nna, awmdawm daru magam ahkang ahna-pawa tek jum jai lang ai lam hta shai ai hpe yu nhtawm, Munghkawm (snr) Munghpawm Mungdan ngu ai hpan lahkawng gaw dan dawng nga ai. Mungdan nkau mi rai jang, gaw da ai uphkang tara hkan sa ai hkawhkam up hkang masa hkap la nga ai; Munghkawm hte munghpawm masa gayau ai uphkang tara hkan ai ni mung nga nga ma ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
HPYEN DAP NAWNG NNAN NI JINGHPAW MUNG DE DU
Labels: Jinghpaw Mung Shiga
3 comments:
- Shadan Htoi Bu said...
-
Myen mung hta majan hte seng n'na reng ai amyu gaw, wunpawng amyu sha ni sha re. Woi awn ai ningbaw ni, myit kya, or matu n'dung ai majaw sha, awng dang na hkyen hkyen re kaw na, jahkring kau ra ai lam ni, law law lang byin wa sai. Moi de, Dukaba Naw Seng, Mandalay hpe hpe zing na, lung wa hkyen sai, wp ningbaw makau mi, htau li htau la, n'nga ai majaw, Dukaba Nau Seng hpe, ninghkap n'na, jahkring kau ai. Ya gaw, Slg Zahkung Ting Ying, bai, bai li bai la, rai taw nga ai gaw, na wa nga sai. Mungmasa ningbaw galaw tim, mungkan a mungmasa hka ja ai lam n'nga mat ai, Pangwa kaw, Hpun dut sha na sha rawng mat ai majaw, htau li htau la, machye machyang, ndep mat sai ga rai nga ai. Ndai hku ngu na, Shanglawt hpe majan baw tik tik rai na matu, tsun ai gaw n're. Raitim, Anhte ra sharawng ai Federal democracy byin wa hkra, gyin shalat ai kaw, ja gying ai kaw, ya na zawn, ja n'na, mungmasa shaga na matu, shadut ai gaw, jaw ai lam rai nga ai. Lawu myen mung na, Tat Ma ni, Ayan tat ni du hkra, htaw lung wa ra ai gaw, Kachin hpe gara hku gasat tim, n'dang ai majaw, rai nga ai. Guerrilla warfare, hpyen n'gun law ai ni hpe, n'law ai ni, dang lu ai, ladat re. Syria kaw, UN peace troop shang nga sai. Jinghpaw mung de, UN peace troop du bang wa ai shani gaw, Wunpawng ni, Federal democracy ganyet taw ai hta, grau hkrak ai, mungmasa system lu sai ga re. Mungdan a matu ap nawng ai KIA share shagan ni hpe, hkungga jaw dat ai.
- May 4, 2012 at 6:05 PM
- Mau Jin mau Jin said...
-
Wp hpyenla ni e, kaning re ai, myen dap Kaba mi du wa Tim , Karai Kasang aq hpung shing kang gaw, KIA ni kaw sen, wan Hti n dang garum la na lam, Ja chyum mung ga kaw, ga Sadi jaw da nga ai. Dai KK jaw ya ai Awng Padang hpe , a kyu Chye jashawn Ra nga ga ai. Myen gumsheng satan wa chyawm gaw, n rai madu lusipha Hta mying jahpan rawng nga Masai . Bum sinwa e kaput, laru Kaba e shakyut, hka maw ru e shanut, n bung laru e kawut, myen hpyen hkrit kajawng, Hting nut hprawng ai hpe mu Lu na rai nga ai law. KIA/KIO hte Wp myu sha ni hpe wa KK shaman ya u ga.
- May 4, 2012 at 6:06 PM
- hkunman said...
-
YEHOWA, God.a-man e... gaw dai ni gaw Ga n-hpu hkyep gasha langai daram pyi n-rai nga ai, Masha a-Machye machyang hte hkum yu, God, chyeju hpung shingkang hte yu mu.Myiwa Mungting rai yang pyi gaw. God, man e... Ga ning hpu hkyep gasha daram pyi n-rai law.....,
- May 4, 2012 at 10:30 PM


text:
Dai hte maren KNO hku nna mung maigan mungdan shara shagu hta e anhte Jinghpaw Wunpawng amyu sha ni a roi rip hkrum sha nga ai lam hte amyu sha ni a lawt lu lam hta e maigan asuya ni, UN hte EU ni hte matut mahkai nna mung, maigan du amyu sha ni hpe zinlum nna mung KIO/KIA hpe madi shadaw na matu hte tsinyam hkrum nga ai amyu sha ni hpe garum shingtau ai lam hta shakut nga ai hpe mu lu ai majaw chyeju dum, n’gun lu nngai.
Shing re KIO/KIA hku nna kanu Wunpawng Mungdan kata kaw shakut nga ai zawn KNO hku nna mung maigan mungdan shara shagu hta e lu ai atsam hte shakut nga ai ten hta e maigan de du nga ai J.W amyu sha nkau mi gaw gara kaw mung nshang lawm ai sha nga shalai ai hpe mu lu ai majaw mung myit hta grai npyaw ai.
Ya ngai tang shawn mayu ai lam gaw, amyu sha ni a mung masa lawt lu lam hta shang lawm mayu tim, KIO/KIA hte KNO a lapran ung-ang nga ai maigan du J.W amyu sha ni mang hkang rai nga ai. Europe mungdan ni, Asia mungdan ni, Australia hte America ni hkan e KNO hku nna woi awn let kanu mungdan hte amyu sha ni a lawt lu lam hta e shakut shaja nga ai zawn KIO/KIA hpe tsepkawp madi shadaw na matu myit jasu let woi awn nga ai hpe anhte ni yawng mung mu chye na sai. Maigan mungdan ni hta e anhte J.W amyu sha ni a gawng malai tai let mung masa lam hpe KNO daram shakut shaja nga ai kaga J.W mung masa uhpung mung nnga na re. Rai tim mungdan nkau mi hta e (grau nna America, Malaysia hte Singapore) ni hta e KIO hte KNO a lapran nchye na ai majaw nshang lawm ai ni nga ai zawn, KNO hta e shang lawm yang KIO hpe nmadi shadaw ai hku mu nna nshang lawm ai ni mung nga nga ai hpe mu lu ai. Shingre ai lam hpe jahpai nna lapran hta gara kaw mung nshang lawm ai ni hpe mung mu lu nga ai.
Ngai chye na ai gaw, KNO ngu ai gaw anhte Jinghpaw Wunpawng sha ni a lawt lu lam hpe KIO/KIA hku nna kanu Wunpawng mungdan kata kaw Myen Asuya hte gap hkat jahkring nna mung masa lam hpe shakut nga ai zawn, maigan du Jinghpaw Wunpawng sha ni hpe zunlum let maigan mungdan ni hte matut mahkai nna amyu sha ni lawt lu lam hpe shakut na matu maigan du J.W du salang ni hte KIO/KIA ningbaw ningla ni jawm jahkrup nna KNO hpe hpaw ninghtan da ai re ngu chye lu nngai. KNO ningbaw ni hku nna mung KIO hte KNO gaw amyu sha lawt lu lam hta langai sha re lam hpe lang hte lang tsun sang lang nna migan du amyu sha ni hpe woi zinlum nga ai hpe mu lu nga ai. Rai tim nkau mi gaw dai hku nmu ai sha uhpung kaga ga re hku mu lu nna KNO a woi awn shamu shamawt ai lam hta e shang lawm na matu ung-ang nga ai hpe mung mu lu ai. Bai nna nkau mi gaw KIO/KIA hku nna “anhte KIO hte KNO gaw langai sha re nna amu garan galaw ai lam she re” ngu nna ndau dat yang gaw anhte maigan du J.W sha ni yawng KNO hta n’gun langai tai let shakut shaja nna shang lawm na re nga nna tsun ai ni mung nga nga ma ai.
Dai majaw ya na zawn ahkyak ai ten hta amyu sha ni yawng a matu n’gun langai tai myit hkrum mangrum let kanu mungdan kata, shinggan lam amyu myu hku lu shakut na matu KIO/A hte KNO ningbaw ningla ni hku nna bawngban let amu rau jawm galaw na ladat hpe shaw let mung shawa masha yawng hpe chye na hkra ndau shana ya yang kaja na re ngu tang shawn dat nngai law….
Amyu sha lawt lu lam hta
My Tsaw Ningli


text:
ျငိမ္းခ်မ္းစြားဆႏၵထုတ္ေဖာ္ရန္ေတာင္းခံမွဳကုိ ေနျပည္ေတာ္မွခြင့္မျပဳ
11 comments:
- Anonymous said...
-
Jinghpaw ni galaw na lam hta gaw myen asuya galoi mung aloi ali hte ahkaw ahkang jaw na re...hkum kam nga mu...
- September 19, 2012 at 6:31 AM
- Anonymous said...
-
ေခြမာသာ သိန္းစိန္
- September 19, 2012 at 7:40 AM
- Anonymous said...
-
Wa sha Jaw Gun e..
Hkum paran nga mu law, dai galaw na malai
Kanu KIA kaw Kalang bai Lak nat wa lang nu law.
Min Zai ni , KIA a Du Slg kasha ni yawng KIA dap de wa mu law, Ygn kaw Shalom kaw sha hkum myit kap nu law.
Aten du sai law.
Lz U Hka
- September 19, 2012 at 9:06 AM
- Anonymous said...
-
Lachyum npru j/w myu sha yawng a myit hkrum lam nre sha myiman tam, ahkaw ahkang hpa wa naw lu kun nga ganaw shaja nga mu yaw.Magwi tsamat hte maidang katsut hkrup na lu.
- September 19, 2012 at 2:07 PM
- Anonymous said...
-
lu galaw yang gaw grau gaw kaja na re wa... hpa wa mi rai rai, myen asuya ndai ni hpe ntsa lam npu lam dangdi ai daram ganaw bun yang gaw grau htap htuk na re.. media hku nna mung myen asuya tinggyeng myit naw rawng shi nga ai ngu hpe htawng madun ai hte bung nga ai
- September 19, 2012 at 4:14 PM
- Anonymous said...
-
ဘာၿငိစြနိးတယ္ဆိုတာကိုအတိအက်မေျပာဘူး ၿမိဳ ့နယ္၏လိုအပ္ခ်က္တဲ့
တိုးတက္လွပါတယ္ ေပါၾကြယ္လွပါတယ္ ဘယ္ၿမိဳ ့ဘယ္ျပည္နယ္ကို
ညြန္းပါလိမ့္ ဟိုး အႏွစ္ ၂၀ကတည္းကေျပာေနတာ အခု ထိပါပဲ
သစ္ေတာေတြျပဳန္း တရုတ္ေတြေနရာေတာ္ေတာ္ရလာရင္ တိုးတက္တယ္
လို ့ေျပာ တာပဲ ဒါဆိုျမန္မာျပည္ အထက္ပိုင္းက ျပည္နယ္ေတာ္ေတာ္မ်ား
တိုးတက္ေနပါသည္ ။ ။ ။
- September 19, 2012 at 6:54 PM
- Anonymous said...
-
Rai dik!!!A Ten shama......sawa ni hte hku mayu taw!!!!!!madu buga de bai wa n na sanat hpai n kam taw ai ni.
- September 19, 2012 at 7:55 PM
- Anonymous said...
-
Maigan mungdan hpe htang kaba nna ban sa kashin, namdum sa kashin nga ai kasu bawnu ni hte tinang mungdan kaw nga nna shakut shaja nga ai ni hpe hpe amyu myu hkum tsun mu, nanhte ni dai ram myu tsaw ai rai yang buga kaw hpa rai nnga ma ta? maigan nga nna masa machye machyang jawng ni lung rai ladat jaw jaw hte she wa woi awn yu myit, ban kashin bawnu hte sha gaw hkum suksak taw mu....
- September 19, 2012 at 11:01 PM
- Anonymous said...
-
Negative hte Comment chye jaw ai ni nan mung teng myu a bungli galaw ai taw ai ni nan re kun? myu sha lam yan a matu lap kade jaw ga sai kun? hkying kade ap nawng nga sai kun? tinang nan san dik lik ra ai,facebook comment ka lu ai myu tsaw, jinghpaw kasa comment ka ai myu tsaw, myi di shim myen nju ai myu tsaw myit ni hte sha gaw anhte a pandung nlu du ai oi...
- September 19, 2012 at 11:06 PM
- Anonymous said...
-
Re nga ai,Sara Maran Jaw Gun, Sara Minzai zawn re ni gaw maigan ga hpaji sa sharin rai nna nga npyaw la ai myen mungdan hta wa shakut taw nga ai ni re nga ai.
- September 19, 2012 at 11:13 PM
- Myu Tsaw Shayi said...
-
Manang ni e.... Shada Jahpoi ahpyak na chyu sha n ngut ai law. Mare Kaba (Muklum) na ni tim, Maigan na tim, buga na ni tim, tinang nga ai, du ai shara kaw dangdi ai hku galaw ai gaw kaja dik rai na re ngu shadu ai. Tinang hkrai marawn taw na malai, yawng chye hkra, chye na wa hkra gara hku galaw na ngu ai mahtang grau ahkyak na shadu ai. Anhte a ningbaw ningla (KIO ningbaw ni) galaw ai magam bungli, shanhte sa nga ai mung masa hkrun lam, hte shanhte tsun nga ai lam ni jaw ai, teng ai hkrun lam hta woi awn sa nga ai lam ni hpe madi shadaw let Mare Kaba (Muklum) na ni shang lawm shakut nga ai lam gaw kaja ai lam re. Ahpyak na malai, jawm n'gun jaw hkat, hpaji jaw hkat ga...
- September 19, 2012 at 11:23 PM


text:
04 August 2010
Hkalup sara Yawhan a n-rut n-ra a’ngaw a’ngam ni hpe mu
Hkalup sara Yawhan a n-rut n-ra a’ngaw a’ngam ni rai na re, ngu shadu ai n-ra ahkyep alep ni hpe Sveti Ivan Island mying ai, Bulgaria mungdan a dingda maga de na, zunlawng hta - lai wa sai shata htum wa maga de – mu htu shaw la lu ai lam hpe chye lu ai.
Labau htu sagawn hpaji ninghkring rai nga ai Professor Kazimir Popkonstantinov tsun sanglang dan ai lam hta “a-wa, shakap dawchyen hte lata lahpum dawchyen ni hpe mu lu ai lam re” nga ai.
Hkristan makam labau hta grai ahkyak lai wa ai wa langai mi rai nga ai hkalup sara Yawhan gaw, Madu Yesu mungkan ga de yu sa wa na lam hpe tau hkrau nna htawn shana ya ai wa mung rai nna, madu Yesu hpe hkalup jaw ai wa nan mung rai nga ai hta, hpang jahtum e gaw Herod hkawhkam wa e baw daw nna sat kau ai hkrum ai wa mung rai nga ai.
Lai wa sai (5) ning daram hta mung hkalup sara Yawhan a hkum hkrang n-rut n-ra ni hpe Iran mungdan kaw mu htu shaw lai wa sai nga nna tsun kajai lai wa sai lam rai nga ai. Rai tim, Bulgarian labau htu sagawn hpaji ninghkring ni hku nna gaw, ya mu lu ai n-rut n-ra dawchyen kaji kajaw ndai ni gaw hkalup sara Yawhan hte seng ai n-rut n-ra ni nan rai na re, nga nna kam nga ma ai zawn, kata lam hpe matut nna jep sagawn madi shadaw sa mat wa na re lam hpe mung, BBC a shiga htawn ai wa Malcolm Brabant hpe lakap nna chye lu ai.--BBC
Labau htu sagawn hpaji ninghkring rai nga ai Professor Kazimir Popkonstantinov tsun sanglang dan ai lam hta “a-wa, shakap dawchyen hte lata lahpum dawchyen ni hpe mu lu ai lam re” nga ai.
Hkristan makam labau hta grai ahkyak lai wa ai wa langai mi rai nga ai hkalup sara Yawhan gaw, Madu Yesu mungkan ga de yu sa wa na lam hpe tau hkrau nna htawn shana ya ai wa mung rai nna, madu Yesu hpe hkalup jaw ai wa nan mung rai nga ai hta, hpang jahtum e gaw Herod hkawhkam wa e baw daw nna sat kau ai hkrum ai wa mung rai nga ai.
Lai wa sai (5) ning daram hta mung hkalup sara Yawhan a hkum hkrang n-rut n-ra ni hpe Iran mungdan kaw mu htu shaw lai wa sai nga nna tsun kajai lai wa sai lam rai nga ai. Rai tim, Bulgarian labau htu sagawn hpaji ninghkring ni hku nna gaw, ya mu lu ai n-rut n-ra dawchyen kaji kajaw ndai ni gaw hkalup sara Yawhan hte seng ai n-rut n-ra ni nan rai na re, nga nna kam nga ma ai zawn, kata lam hpe matut nna jep sagawn madi shadaw sa mat wa na re lam hpe mung, BBC a shiga htawn ai wa Malcolm Brabant hpe lakap nna chye lu ai.--BBC
Posted by KBG at 10:22 PM
Labels: General News
No comments:
Subscribe to: Post Comments (Atom)


text:
shata myi hta kalang Amyu baw sang (Ethnic )ni a zup hpawng hpe daini gaw Kachin Comunity shara e hkrum zup hpawng galaw ai lam chye lu ga ai.
KDO Malaysia Kachin comunity ginra kaw 1:30pm-3:pmdu hkra hkrum zup bawng ban hpawng galaw lu sai.Dusa ai myusha dat kasa ni gaw ,Hkang,Sam,Karen,Kareni,Mun,Arakan,Kachin myu sha dat kasa ni re lam chye lu ai.ndai zawn lang hte lang hkrum zup hpawng galaw wa ai hta dai ning gaw grau nna hku hkau lam lu la ai hte lak lai ai lam ni nga wa sai lam chye lu ai.Law malawng bawng ban hkrup ai lam ni gaw Ndai zawn myu sha (Ethnic) ni myen mung dan e dip rip hkrum nna du sa wa ai ni a Jamjau tsin yam hkam sha ai lam hpe bawng ban ai lam chye lu ai.Shawng lam de gara hku nna galaw sa wa yang grau htap htuk na lam ni hpe bawng ban ai lam chye lu ai.Mung masa hte seng nna laksan bawng ban ai lam gaw nnga tim hku hkau ai shada jahta bawng ban ai lam ni chye lu ga ai.


text:
-
RU HKA LAM RU HKA HTE SENG NNA JEP SAGAWN TARA RUNG DUNG AI LAM
Moi prat hta ru hka lam langai ngai jahta na rai jang, seng ang ai mare Agyi mare Du wa kaw dai amu hte seng nna shawng sa tsun tang shana ra ai.
Dai shaloi seng ang ai mare Agyi, mare Du wa gaw, tinang kam ai Du, Salang shaga nna tsun jahta mu ngu jang, Salang shaga jahkum nhtawm, kade nde pai hkra de na kasa hkum mang langai hpra lata san da sai. Ndai kasa yan gaw pai hkra de dinghtat sa du nna amu a lam hpe san jep sagawn yu nna, dai amu hpe gara hku kaning di yang htap htuk na ngu ai lam hpe dung madat lawm ai Du, Salang ni hte jawm bawngban jahkrum nhtawm, amu kaji kaba yawng hpe dawdan hparan ai lam galaw ai.
Du baw hka rai jang, mare numshang kaw dap (Jarawp)gap nna kasa hkummang dinghtat (n’hti nhtang sa du ai) nna bunglat hka hta ai lam hpe galaw ai. Hka dung sa na rai jang, masha luksuk law hte sinat laknak hte rai sa nhtawm, sai jahpaw ai ngu ai san da ya ai wa, Dumsu ,Nga langai ngai hpe shawng gap sha nna, mung jahta (amu tsun) hpang ai htung nga ai.San lajang da ya ai lam nnga jang, hka du wa (hka galaw ai wa, hka hkrum ai wa) a wa kanu shawng gap sha ya ai, hka du wa a wa, Dumsu nnga jang,mare de hkawm mu ai kade a rai tim, mu ai hpe gap sha ai lam galaw ai. Ndai zawn gap sha ai rai tim hpang e bunglat jahta ai kaw sawn shalawm ai lam re.
Ya anhte a Shanglawt prat hta amu kaji kaba mahkra hpe tsun jahta ai shaloi, kasa hkummang dinghtat nna jep sagawn ai hte amu dawdan hparan ai lam hpe n lang sai.
Ya gaw Komiti Salang ni hkrum rai nna amu hpe jep sagawn ai hte amu hpe dawdan hparan ai lam galaw ai. Rung tsang langai kaw dawdan hparan ai lam myit n dik jang, lahta tsang Rung de lai lu ai tara nga ai.
Matsing,
Wunpawt Amyu a htung hta, du baw hka dara ai shaloi, nta nhku kaw dara na htung nnga ai. Hpa majaw nga yang, Sahti sawa du baw hka re ai majaw, nta n hku kaw dara yang nta madu ni a matu yuk jahtuk byin ai,ra wa hkra wa chye ai majaw nhtuk ai ngu ai lam ni, dai du baw hka gaw, dai masha sat ai wa (hka du wa) hte chyu seng ai nre, mare shawa yawng, makyin jinghku yawng hte mung seng ai lam re. Bai, hka dung sa ai ni mung, masha luksuk law law hte sanat lak nak hte yep rai nna, mung ga nhkrum wa yang gaw gasat ang yang gasat hkat na nga nna du sa ai lam re majaw nta nhku de amu a lam n-dara ai sha, mare htingwan asan sha re ai shara kaw (jarawp) gap nna tsun dara ai lam hpe galaw ai lachyum re.
DU BAW HKA (SI BUNGLAT HKA)
Du baw hka (Si bunglat hka) hpe masha a hkum hkrang daw chyen yawng hpe shagu nna daw wa ra ai htung nga ai. Bunglat hka hpe moi na htung gaw, “HKRANG HTU AI” Ngu ai hte “NAM RAI SHAGU AI” hku nna daw wa ra ai htung nga ai.
“HKRANG HTU AI” (Hkala si hkrum ai wa jinat tai nna bai nti, nkawa na hte shi myit dik, myit pyaw hkra shagawn, shatsim kau ya lu na matu shi a hkum hkrang daw chyen yawng hpe shagu nna bunglat hka daw wa shangun ai hpe hkrang htu ai, ngu ai re.) “NAMRAI SHAGU AI” (Sawa, nat nmat e si ai wa hpe makoi mayang ai lam hta lup wa galaw ai shaloi jahkum shatsup ra ai mying ni mahkra hpe shamying nhtawm, daw wa ra ai hte dai sa-wa mang makoi mayang, shabawn ai lam hta amu lamang jum ai hkingjawng, dumsa, hpunlum re ai ni mahkra hpe mung shabra jaw ra ai lam ni nga ai. Ndai zawn, makoi mayang ai lam hta shamying nna daw wa ai lam ni hpe NAM RAI SHAGU ai, ngu ai re.)
Moi na htung hta Du magam a (100) Ja, Darat daroi a (80) Ja (50) ja daw wa ra ai ngu nna masat da ai lam nga ai. Rai timung hpaga kaja gaw 10,20 sha lawm nna hkrang htu nna nam-rai shagu ai hku daw wa ai hpe ngu ai re.
“GA SHADAWN”
HKRANG HTU AI LAM
- Baw a matu, Bau ……..1.
2. Marung ngu nna, Sinat …….1.
3. Hpyi ngu nna, Yanghpau Lawng …….1.
4. Lata 2. a matu, Nhtu ….2 (srn) Sinat ……2
5. Lagaw 2 a matu, Sinat …..2 (srn) Nhtu …..2
6. Kan ngu nna, Yam …1
7. Jahkrim (Dang bau) ngu, Bau lahkawng …1
8. Sinda ngu, Munggan bau …..1
9. Karep ngu nna, Nhtu ……10
10. Kara a matu, Ri, (srn) Nai ri jitna …1
11. Myi a matu, Hkarawm tum ….2
12. Myi hpraw a matu, Gumhpraw dengga …2
13. Na ngu nna, wan pai ….2
14. Ladi ngu nna, Lakan man mi, (srn) Malut di …1
15. N-gup ngu nna, Shup sheng …1
16. Wa a matu, Shawun ni (srn) Gumhpraw kaji sawn bang ai.
17. Shabyi a matu, Bau Yin ……1
18. Du a matu, Di rawn ….1
19. Yuhkrawng a matu, Shawun tut ….1
20. Yu si a matu, Ding si …..1
21. Ta layung ni a matu, Ningshi hte shang ai.
22. Lagaw, Lata lamyin ni a matu, Shawun (srn) Gumhpraw kaji ni hte shagu na,
23. Baw nu ngu nna, pasi joi mi.
24. Pu ngu nna, Kachyi gaili …..1
25. Sin ngu nna, Ndi Shaukaw…..1
26. Sinpai ngu nna, Nba yan …..1
27. Salum ngu nna, Wa hkum …..1 bang ai.
28. Lahkring (di) a matu, Tauba….1(srn) Gumhpraw kawk …1
29. Sai ngu nna, Tsa hku Dinghkang …..1
30. La hkring (Lawi) Ginlang a matu, Magwi kawng 1.(Num ni a matu bau Yin ….1)
31. Lawu de na mun a matu, Sagu ri (srn) ri Jitna…..1
32. Lawu de na manam ai baw a matu, Nawhpu matep ….1
33. Hkyi a matu panau joi…….1
34. Lagri hkum kaw kap ai u gri ngu nna, Wan Yam pawng ……1
35. Bunglat ja ngu nna, Nsa tu 10,5, dai hku bang ra ai, Lakhkyit, yanghpau, Sinat re ai ni hpe daw wa ra ai.
36. Bunglat ja san hpaga 5, daram daw ra ai lam nga ai.
NAM RAI SHAGU AI LAM
- Hkinchyang shadaw a matu, Sinat ….1
2. Lup hka a matu, hkra …..1
3. Lup lapa a matu, Rinawng ……1
4. Lup shagu a matu, Nba bujung……1
5. Shingram Nba ……1
6. Ningnaw Baw a matu …..Bau …..1
7. Ningnaw lata a matu, Nba …..1
8. Lup shara a matu, Nhtu …..1
9. Kaprep a matu, Kabang ri jitna …..1
10. Jahpu Nga ……1
11. Kabung Bau ……1
12. Karoi ngu nna, Nri …….1
13. Lahkum Sap Nba ……1 (Dumsa wa dung na matu re.)
14. Nat Shan shadu na ndi ….1
15. Nat Shan kadoi nhtu …….1
16. Dumsa ai shaloi tawn na matu, Dingwa, Ugawn, Sumprang tawn ra ai.
17. Dumsa hpe:- (a) 10 hkam bau ……1
(b) Lahkum sap nba …..1
(c) Ningwun Nhtu …….1
(d) Ningla ri ngu ai ri hte nhtu mung ya ra ai.
18. Hkinjawng wa hpe:- (a) 7,8, hkam re bau …..1
(b) Nhtu (srn) Ndi ….1
19. Mana shat shadu ai ni hpe Ndi ya ra ai.
20. Hpunlum wa hpe, Nhtu …..1. ya ra ai.
21. Da –u hpun kran ai wa hpe dingwa ya ra ai.
22. Krawk ai wa hpe lashawt ya ra ai.
23. Ga nhkun htu ai wa hpe shingbang ya ra ai.
24. Hka yawng daw ngut jang, hka du dan ri, nhtu ya ra ai htung nga ai.Bunglat hka hpe lahta de na hte maren, Hkrang htu ai lam hte Nam Rai Shagu ai lam ngu nna daw wa ra ai lam nga ai.
REMARK:- (Mang sawm hpe jahpun tawn ai nba yan hpe Shingram nba ngu ai re nga ma ai.)
HTINGLU AI LAM
Bunglat hka daw ngut ai hpang, hka du wa (Hka galaw ai wa, hka hkrum ai wa hpe HKA DU wa ngu ai re,) hte si hkrum ai ni, hpang de myit nngwi n-pyaw ai lam n-nga na matu, hpaga (2) hpra hte nat du hkat ai lam nga ai.
Dumsa wa e hka (ntsin) hte lapri shaman ai, tsa jawm lu ai hte shada da hkinglu ai lam hpe galaw ai.
Shawng de sat hkat, Nat hkat ai rai tim, bunglat hka daw ngut nna htingram ai kaw nna gaw, shada mayu dama ang yang, shada shayi jaw shayi ya nna bai hkuhkau matut mahkai nga ra ai lam re.
Shawng de sat ai hpe sat tai, nat ai hpe nat tai raitim, htingram ai lam garai n nga ai ni gaw, daini du hkra, prat kade na hkra rai tim, shada hinglup hingshang n-rai hkat ai hte shada shat n-sha, hka n lu rai koi ai lam nga ai.
N-JU NDAWNG NNA DASANG
GYAM SAT AI HKA
Nju ndawng nna dasang gyam sat jang sat ai hpe sat tai, nat ai hpe nat tai re ai htung nag ai. Shing nrai, dai nta na ni hpe run dut sha, bru sha kau ai lam nga ai.
Baw Bungdup nlu jang, bunglat hka tup hkrak hta la ai sha n-ga jan hkra hta la ai lam nga ai. Shari ningdawng kashin lamu ga kashin ngu nna hpaga kaba langai shajan shaw shangun ai lam nga ai. Dai zawn galaw ai lam gaw hpang de, dai zawn nbyin na matu Du salang e sharin ai lam re.
Inglik Asuya hte Myen Asuya a up sha ai ten ni hta, masha sat ai wa hpe htawng rim bang nna shapre (shangut, shaprai) kau ai lam nga ai. Shing nrai, nanhte a Wunpawng (Jinghpaw) htung hku dara shangut mu ngu nna ap ya jang, du baw hka hpe bunglat hta la ai lam nga ai.
Ya anhte a Shanglawt prat hta, N-ju n-dawng nna dasang masha sat ai wa hpe htawng garai nnga ai ten hta, sat ai wa hpe sat tai di nna Asuya kaw nna jeyang ya ai lam lawm ai.
Bai, Bunglat hka daw na hku rai jang mung, shi lu lawm ai sut madang hpe hkan nna, shadawn shadang nnga ai hku hta la ya yang mai na re, hpa majaw nga yang, masha a du baw hka hpe masat da ya ai lam galaw jang lasu ai wa a matu masha sat na hte bunglat daw wa kau na lam, shi hta tsang ai lam hpa nnga na re.
NAT DU HKAT AI:-(Hpaga maren hpra jaw hkat na hku, shada da manang wa a nat de shagu hkungga nga rai yang nga(1)hpra, u,wa rai yang u, wa ni shaw nhtawm, nat jaw ya hkat ai hpe ngu ai.
BAW BUNGDUP:- Shadawn shadang nnga ai hku daw wa ai lam.
(1) Sadung Mare (1969 ning hta) Byu Naw hpe Ladung La e myit n-pyaw nna gap kau ai.KS. 10300/-(Lap Mun langai Masum tsa) tup daw wa ai lam nga ai.(hka hpe shangut nna 2 maga myit shapyaw kau ya ai.)
(2) Sadung mare kaw Hpaga Naw hpe Ba Wawm e ndan hte lagu gap kau ai, 7800/- (Lap hkying sanit matsa tsa) tup daw wa ai lam nga ai.
June 15, 2015 / KNET / 0
Categories: Labau, Laksan, Uncategorized
WUNPAWNG BAWSANG NI Maw Wan Kaji Pat Jasan Komiti Ni Hte Maw Mau Bum Pat Jasan Komiti Ni Ka-ni Lu Sha Masha Lu Rim
- Baw a matu, Bau ……..1.
Recent Posts
- 12th lang na KBC La sharin hpawng kaw na wa ai Mungmau ginwang Kawa La ni hpe Myen Hpyen Dap ni rim da
- Dum Hpawng Kadit mayan kaw gasat gala majan byin
- Myen hpyen hpung ni mare masha ni a Nga, Dumsu sat sha kau ya
- 12th lang na KBC Kawa La sharin hpawng ngut sai
- KIA hte Myen hpyen hpung ni laja lana gasat gala majan byin
- Ja htu sha ai Mung masha ni hpe myen hpyen ni yen shangun
- Myen hpyen ni Hka Pra Yang mare hta Helicopter (2) hte sa gap
- P.T.Ts hpyen hpung ni Mung mare masha ni a lamu ga hpe madu la nga
- Hkap Tau La Ga Ai
- Kuthkai ginwang kaw laja lana gasat gala majan byin


text:
Sara Marip Naw San
Ngai Nang hte rau Rai Nga Nngai
Esaia 41:10
(June 22, 2008)
Sara Marip Naw San
Shinggyim masha ni a asak hkrung lam hpe ban masum garan nna jawm dinglik yu ga. Shinggyim masha ngu ai ni yawng gaw, myit ru myit yak ai lam lu ai ni hkrai rai ga ai.
I. Ma Kaji Prat
Ma kaji ten hta sha mayu ai n lu sha yang, tinang ra sharawng ai ginsup rai n lu la yang, ginsup mayu ai ten n lu ginsup dat yang, pawt ai shalu ai hkrap ai hte myit n pyaw ai lam hpe madun dan chye ma ai. Jahpawt yup rawt ai hte hkum san, hka shin, lusha sha, jawng sa, bai du wa ai hte tuition, ngut ai hte homework galaw ra re ai majaw “Ngai gara ten hta she lu ginsup na rai taw?” nga ai ga san hte rau myit ru chye nga ai.
II. Ramma Prat
Hpaji tam ai ten manang ni a lahkam n dep yang, madang n dep yang, myit hki lit li la nga ai. Kanu kawa hpung up sara Rev. Hpauyawng Tu Mai dinghku la wa pyi TOEFL marks 603 lu ai da! ngai mung naw shakut dat yu de ga! nga, tinang bai htai dat yang gaw 503 sha lu, myit htum hpa..... Ramma manaw manang ni lang dan ai prat dep, arung arai, bu hpun palawng ni tinang n lu yang myit kaji, Ja gumhpraw shang lam hpaga yum ga galaw yu yang mung amyat nlaw, arang nkaw, maroi nni, masin nsi, Tsam mari mai gan sa na lajang yu yang masha ni masu bai katut nna nga manga yawng tawm hprang, myitru myityak ai lam ni tsun nma, law la nga ai.
III Sakkung prat
Sakkung kanu kawa ni a myitru myityak lam ni
-tinang a kasha ni rai nkai re ai ni hte dinghku tam shang mat kun?
-tinang a kashu kasha ni nga mu nga mai nga ma ai kun?
-kan bau bungli hpe san seng ai hku atsawm gaw galaw lu galaw sha nga ma ai kun?
-Masha shada myit masa nbung na, nchye na hkat ai ten
-Ja gumhpraw mayak manghkang byin ai ten,
-machyi makaw hkrum wa ai ten
-hkrit tsang hpa du hkra ladaw(hka /wan /nbung laru /nnang nawn /mawru /hku hku hpang gara) hkrum ai ten ni hta myit htum shoi chyum chye nga ga ai.
Ya hte ngai tsirung rawng ai ten na lam; ga lajang na matu operation theatre kata de du ai ten, masin htuk htak, hkum ting kahprap ngai hpe kaning rai wa jawm gala ga ya na kun? ngu myit ru myit tsang let shang mat wa ni ai. Operation ngut ai hpang lak san gawk nlu ai majaw shawa gawk kaw tawn da masai. Makau na wa machyi ai hpe yu nna tinang grau machyi, tinang madai ai nsen a majaw makau mayang ni nga npyaw, shada yu hkat nna machyi ai lam grau ai zawn ngu hkam sha, “ special room lu taw le!!!” ngu... Hpang shani laksan gawk lu ai hte, um! ya chyawm gaw ngwi pyaw simsa hte hkring sa la yu de ga! Shana nsin sin wa magang shingran katsi wa magang, myit hta garen garen nga, shim lum ai lam nlu la “mi....na, shawa gawk kaw rai taw le....., kaga machyi masha ni hte wu wu di di rai myit lum na zawn she bai nga, amyit shawshi shap mat yu ni ai.
Shakawn Kungdawn 46:1
“ Karai Kasang gaw anhte a Shingbyi shara hte n’gun rai nga ai. Ru tsang ai aten e karum na jin nga chyalu rai nga ai”
Shinggyim masha ni myit ru myit tsang myit daw myit hten na lam ni pru wa ten hta tinang hpe karum la na kadai? shawng de, hpang de, pai de, hkra de mada let karum la na wa hpe tam chye nga ga ai;
Rai timung, lahta de Karai Kasang hpe tam na malap chye nga ga ai.
ang hkam sara ni gaw degree grai tsaw ai, grai kahtet ai wan hte shabyang jasan jaseng dat yang she gumhpraw jet, ja jet lu la nga ai.
Shakawn Kungdawn 66:10
“Gumhpraw hpe zawn anhte hpe shabyawng yu nit dai.”
Kalang mi na, ja gumhpraw lusu ai sahti wa gaw “Sam” ngu ai shangun ma Hkristan la kasha hte rau gumra leng jawn nna nam de hkaipyek gap sa wa ma ai. Hkrun lam e gumra leng shakrai hten ai majaw bai gram lajang ai shaloi “Sam” gaw lata adep sha nu ai. N’gup kaw na ga kinsha ndum shami a kajawng sha tsun shapraw kau dat ai shaloi, tinang hkum dum dat ai majaw kalang ta Karai Kasang hpe mara raw hpyi nem tawngban nu ai. Sahti wa dai hpe mu yang, “Nanhte hkristan ni hpe yu ba la ai; ngai gaw hkristan nrai tim ngamu ngamai ai, nanhte hkristan ni gaw nau kahprup la myit dai.” ngu jang Sam gaw mahtai nchye jaw, mau am mat nga ai.
Dai aten hta nam hkaipyek lahkawng pyen lai wa ai hpe mu wu yang Sahti wa gaw shi a sanat hpe ret di hta lang nna, gap jahkrat dat nu ai. “Si taw ai hkaipyek hpe tawn da nna, kasawt hkra nna kahprup taw nga ai hkaipyek hpe sa rim su ngu wu ai.
Sam gaw Sahti wa hpe jaw na mahtai lu ni ai. “Anhte hkristan ni gaw tsa dan agung alau kaw nna lawt lu na matu kahprup taw nga ai hkaipyek hte bung nga ai; nang sahti wa gaw wawra hkaipyek jasi sha rai nga nit dai” ngu htan wu ai.
Roma 7:15
“ Ngai shachyen ai bungli hpe ngai nchye nngai, ngai n galaw mayu ai lam galaw nga nngai, ngai ndawng nyawt ai bungli sha agalaw nga nngai.”
2006 ning October 2 ya shani Yangon-Mandalay nbungli hkrun lam; Mandalay kaw galaw na lawuga ginwang (LGZ) kasa hpawng de lung wa na matu E.C Member marai masum (Rev.Marip Ja Naw Jr, Sarama Kaba Maran Nang Doi, Sara Marip Naw San) hkarang leng lekmat, mawdaw lekmat kade lajang yu tim nlu sai majaw byin mai ai hku nbungli hte lung mat wa saga ai.
Lam dingyang apyaw angawn, “Kade nna yang Mandalay International Airport du shang wa sana re majaw................” ngu shana wa ai majaw du wa re sai ngu kabu ai myit hte shinggan de mada dat yu yang, “Le...........nbungli kagat ai lam re ngu hpaw madun tawn ai pripla wan hte anhte a nbungli wa nda de bat” bai! kalang lata Pilot ni lamu ganghkau de bai ma ja e rawt gawt lung mat wa ai gaw............Myi hprap gala ai mu hte htem, marang kaba htu nna ningsin chyip hpa nmu lu mat saga ai. Myit kaji ai lam gaw tsun hpa nnga, Sumsing Lamu hte grau ni wa yang kabu na malai shinggyim masha re ai majaw hkrit myit ni rawng wa ga ai. Sarama kaba Nang Doi a Shakawn Kungdawn 23 chyet shakrai ai lam 23 lang dang bat kau ai hpang myi hprap gala ai ten, tsam mari lam tam mu la nhtawm nbungli dabang de yu wa lu saga ai. Karai Kasang a chyeju san san re.
“Hkum hkrit et, Ngai nang hte rau rai ngai nngai.” Esaia 41:10
Htingnai Ginwang, Mogaung Sinna hkran buga gaw shaning shagu N nyang hka tung nna hka lim mat mat rai nga ai. N tsa lam maram yu yang myit htum shoi hpa lam rai nga ai. Raitimung ndai zawn shaning shagu wa kashin kau ya ai zawn rai mat ai majaw htawk dang, du tawn zawn re li amyu myu nbyin hkrum ai lam na chye lu ga ai. Sharu shatsang ai zawn rai tim, akyu jaw ai lam she rai nga ai.
Nbung laru hpyen, hka lim hkrum ai ni a jamjau tsin yam, si hkrung si htan re ai sumla VCD ni grai dut nga ma ai. Sara Lahtaw Zau Sam gaw, “hkau e, nang tsi rung yu ai nna shi ai. nang dai sumla yu nna masin gahprap wundoi mat ma lu, nang hkum yu”, nga hpaji jaw ai. Dai VCD sumla ni hpe yu ai kanu kawa nkau mi gaw, dai tsinyam hkrum sha ai ni a ru yak shoi chyum lam, matsan yu dum na zawn re mabyin ni, hkrit hpa si mang ni hpe yu nna shat nlu sha, yup npyaw myit kaji, myit kahpra let shim lum ai lam nnga ai zawn nga wa ma ai da.
Lahta de tsun mat wa ai myit ru myit yak lam ni hkrum kadup wa ai ten hta “Hkum hkrit et, ngai nang hte rau rai nga nngai.” (Esaia 41:10 ngu ai chyum ga gaw Isaraela masha ni a matu sha nrai, anhte yawng a matu nan rai nga mali ai.
2008 ning June 16 ya shani na Our Daily Bread hta ka da ai lam, John Newton shagawp ai “The kite, or pride must have a fall” ga shagawp kaw na maisau galang a lam hpe hti, sumru yu yang~ dai maisau galang gaw shi du taw nga ai lamu gangkau kaw myit ndik ai sha, shi hpe gyit hkang da ai sumri hpe gang di kau nna, grau tsaw ai, grau dam lada ai summwi ni hpang de pyen lung mat wa yu we ga nga myit lu ai hte sumri hpe abrut di kau dat nu ai. Dai shaloi myit mada ai hku nbyin wa ai sha hkang ai wa nnga sai majaw lahta de pyen lung na gaw raw, ga de she di hkrat mat wa nu ai.
Anhte mung kalang lang sawn chye ga ai. Ndai gyit hkang tawn ai ruyak lam, myitru shoi hpa lam ni gaw kaja wa nga yang tinang a asak hkrung lam grau mai kaja wa na lam de shading sharai ya ai lam ni she rai a hka!
Anhte Karai hpe mahkawn shakawn ai senhkum choir shakawn mahkawn ni hpe yu yu ga, nsi note asan sha ka da ai mahkawn hpe mahkawn yang yu maya mahku nsen rawng ai mahkawn sha rai nga ai. Nsi note kata kaw nmyit mada ai Accidentals ngu ai (Sharp, Flat, Natural) kumla ni shang wa yang mahkawn hkawn ai wa madum sumpyi dum ai wa hpe sharu shayak ai lam galaw ai zawn tai nga ai. Raitimung grau ngwi ngawn htap htuk ai mahku nsen ni hpe nmyit mada ai sha lu mahkawn, dum shakawn lu ga ai.
Karai shakawn mahkawn No.(439) ‘Kam Sham Nga U’ hpe Baylus Benjamin Mckinney ngu ai Music Ninghkrin wa shagawp shalat da ai mahkawn rai nga ai. Ndai shakawn mahkawn gaw anhte a makam masham lam hpe htawng madun dan nga ai. Myit yu ai hte jawm mahkawn shakawn ga.
“Hkum hkrit et, ngai nang hte rau rai nga nngai.” Esaia 41:10


text:
Yehowa Kaw Nang Shingbyi Na Kun?
“Yehowa gaw shi a ali ama ni a myit masin hpe hkrang la ya mu ai. Shi hta shingbyi ai ni nlang hte gaw mara n kap na ma ra ai.”—SHAKAWN 34:22.
Mahkawn: 8, 54
1. Yubak mara a majaw, Karai a sadi dung ai mayam law law gaw gara hku hkamsha nga ai kun?
“CHYUM sha hkrum ai ngai wa e” nga nna kasa Pawlu ka wa ai. (Roma 7:24) Dai ni na aten, Karai a sadi dung ai mayam law law mung, Pawlu zawn myit daw myit hten ai hte yawn hkyen ai lam ni hkamsha nga ai. Hpa majaw ta? Anhte yawng gaw Yehowa myit ra ai hte maren galaw mayu tim, yubak mara hpe sali wunli lu da nna n hkum tsup ai majaw re. Dai majaw, Yehowa myit ra ai hpe galaw na matu hkrat sum ai shaloi, myit daw myit hten chye ai. Mara kaba galaw hkrup ai Hkristan nkau gaw Yehowa shanhte a mara hpe galoi mung raw ya na n re ngu hkamsha chye ai.
2. (a) Karai a mayam ni gaw mara nga ai ngu hkamsha lam n nga ra ai hpe Shakawn Kungdawn 34:22 hta gara hku tsun da ai kun? (b) Ndai sumhpa hta hpa lam chye lu na kun? (“ Sharin La Lu Ai Lam Ni Kun? (sh) Ga Shadawn Lachyum Ni Kun?” ngu ai ga baw hpe yu u.)
2 Anhte gaw Yehowa kaw shingbyi yang, mara nga ai ngu hkamsha lam nga sana n re ai hpe ndai Chyum daw gaw anhte hpe kam shangun ai. (Shakawn 34:22 hpe hti u.) Rai yang, Yehowa kaw shingbyi ai lachyum gaw hpa rai ta? Yehowa a matsan dum ai hte mara raw ya ai hpe anhte lu mayu yang, hpa galaw ra na kun? Moi prat na Israela ni a matu shingbyi na mare ni lajang da ya ai hpe hkaja ai kaw nna, ndai ga san ni a mahtai hpe chye lu na re. Ndai lajang da ya ai lam gaw, Tara ga shaka npu hta nga nna, dai hpe A.D. 33 Pentekoti shani hta kaga lam hte galai kau sai. Raitim, ndai Tara gaw Yehowa kaw nna sa ai re. Dai majaw, shingbyi na mare ni lajang da ya ai kaw nna, mara, mara galaw ai wa hte myit malai lu ai ni hpe Yehowa gara hku mu mada ai lam chye lu na re. Shawng nnan, Israela mung hta hpa majaw shingbyi na mare nga nna dai hpe gara hku lajang da ai lam yu yu ga.
“Hprawng Shingbyi Lu Na Mare Ni Lata San Da Mu”
3. Israela ni gaw masha sat ai wa hpe hpa galaw mai a ta?
3 Yehowa gaw marai langai ngai sat hkrum yang, dai hpe grai ahkyak ai lam hku mu mada ai. Lama na Israela masha langai gaw marai langai hpe sat yang, si mat ai wa a jinghku majing ngu na “matai htang ai wa” gaw sat ai wa hpe bai sat kau mai ai. (Bu Hkawm 35:19) Dai hku nna, mara n nga ai wa a asak hpe sat ai majaw, shi a asak hpe bai jaw ra ai. Lama na masha sat ai wa hpe lawan bai n sat kau yang, Ga Sadi Tawn Da Ai Mungdan gaw awu asin byin wa na (sh) chyoi pra na n re. Marai langai ngai hpe sat nna, sai pru sai hkaw hkra galaw nna, mungdan hpe awu asin n galaw na matu mung Yehowa tsun da ai.—Bu Hkawm 35:33, 34.
4. Israela masha langai gaw ndum shami masha sat hkrup yang gara hku hparan ai kun?
4 Raitim, Israela masha langai ndum shami masha sat hkrup yang gaw gara hku kun? Ndum shami masha sat hkrup tim, mara n nga ai wa hpe sat ai majaw shi hta mara nga nga na re. (Ningpawt 9:5) Ndai zawn masa hta rai yang gaw, matsan dum ai lam madun ra ai ngu Yehowa tsun ai. Ndum shami masha sat hkrup ai wa gaw, matai htang na wa a lata kaw nna lawt na matu, shingbyi mare kru kaw nna langai ngai de hprawng ra na re. Dai mare hta shi nga nga yang gaw, makawp maga lam lu na re. Raitim, hkinjawng agyi n si dingsa shingbyi mare kaw shi nga ra ai.—Bu Hkawm 35:15, 28.
5. Shingbyi na mare ni lajang da ya ai hte seng nna Yehowa a lam hpa sharin ya ai kun?
5 Shingbyi na mare ni gaw, masha ni a myit mang ai lam hte lajang da ai n re. Yehowa lajang da ya ai re. Yawshu hpe Yehowa gaw: “Israela kashu kasha ni hpe ning ngu tsun u: . . . hprawng shingbyi lu na mare ni lata san da mu” ngu tsun wa ai. Dai mare ni gaw, chyoi pra ai ngu nna “san da” hkrum ai. (Yawshu 20:1, 2, 7, 8) Dai mare ni hpe lak san garan da na matu Yehowa dawdan wa ai. Dai majaw, ndai lajang da ya ai lam kaw nna, Yehowa a lam anhte sharin la lu ai. Ga shadawn, Yehowa a matsan dum ai lam hte seng nna, grau chye na hkra anhte hpe karum ya ai. Dai ni na aten hta, Yehowa kaw gara hku shingbyi mai na hpe dai lam gaw anhte hpe sharin ya ai.
Myitsu Salang Ni Hpe “Shi A Lam Tsun Dan” Ra
6, 7. (a) Ndum shami masha sat hkrup ai wa hpe salang ni tara dawdan ai tsang hte tsang hpe sanglang dan u. (Ndai sumhpa shawng na sumla hpe yu u.) (b) Salang ni hpe tsun dan ai gaw hprawng hkawm ai wa a matu hpa majaw hpaji rawng ai lam rai kun?
6 Israela masha langai gaw ndum shami masha sat hkrup yang, shingbyi na mare de hprawng nna, mare chyinghka hta nga ai salang ni hpe “shi a lam tsun dan” ra ai. Salang ni gaw shi hpe hkap tau la na re. (Yawshu 20:4) Dai hpang kade nna yang, shi a lam hpe tara dawdan na matu, manghkang byin wa ai mare de shi hpe sa ya na re. (Bu Hkawm 35:24, 25 hpe hti u.) Ndum shami masha sat hkrup ai re ngu dai salang ni dawdan yang, hprawng hkawm ai masha hpe shingbyi na mare de shanhte bai sa ya na re.
7 Hprawng hkawm ai masha gaw hpa majaw salang ni hte ga shaga ra ai kun? Salang ni gaw, Israela shawa hpung hta san seng ai lam nga na matu hte ndum shami masha sat hkrup ai wa mung, Yehowa a matsan dum ai lam kaw nna akyu hkamsha lu hkra galaw ya mayu ai majaw re. Lama na hprawng hkawm ai wa gaw, salang ni hpang de n sa yang, shi sat hkrum na re ngu Chyum Laika hpaji ninghkrin langai ka wa ai. Karai a tara hpe shi n hkan sa ai majaw, shi sat hkrum ai gaw shi hta sha lit nga ai ngu nna mung shi ka wa ai. Ndum shami masha sat hkrup ai wa gaw, shi hpe karum na matu hpyi shawn ra nna, asak hkrung na matu lam matsun ni hpe mung hkap la ra ai. Lama na, shingbyi na mare langai ngai de shi n sa yang, sat hkrum ai wa a jinghku gaw shi hpe bai sat kau tim mara nga na n re.
8, 9. Mara kaba galaw da ai Hkristan ni gaw hpa majaw myitsu salang ni hte ga shaga ra ai kun?
8 Dai ni na aten hta, mara kaba tawt lai da ai Hkristan langai gaw, Yehowa hte kaja ai hku hkau lam bai lu la hkra, myitsu salang ni hpang de sa ra ai. Dai gaw hpa majaw grai ahkyak a ta? Langai, mara kaba ni hpe hparan na matu myitsu salang ni hpe Yehowa lit jaw da ai majaw re. (Yaku 5:14-16) Lahkawng, myit malai lu ai ni gaw Karai a ra sharawng ai lam bai lu hkra hte shanhte a mara hpe bai n galaw na matu, myitsu salang ni gaw karum ya lu ai. (Galati 6:1; Hebre 12:11) Masum, gaja wa myit malai bai lu hkra, shanhte a yawn ai myit hte mara nga ai ngu hkam sha ai lam hpe malap kau lu hkra karum ya na matu, myitsu salang ni gaw ahkaw ahkang nga nna, shaman da hkrum ai. Dai zawn myitsu salang ni hpe “laru marang shingbyi shara” ngu Yehowa tsun ai. (Esaia 32:1, 2.) Ndai lajang da ya ai lam gaw, anhte hpe Karai Kasang matsan dum ai lam ni kaw nna langai re.
9 Karai a mayam law law gaw myitsu salang ni hte ga shaga nna, shanhte a karum shingtau ai lam hpe hkap la ai majaw myit shalan shabran lu la ma ai. Ga shadawn, mara kaba galaw wa ai hpunau Daniel gaw, shata law law na hkra myitsu salang ni hpang de n sa ai. Shi ndai hku tsun ai: “Myitsu salang ni gaw ngai hpe hpa mung galaw ya lu na n re ngu myit nna, aten mung grai lai mat wa ai.” Raitim, shi galaw wa ai mara hpe marai langai ngai chye mat na hpe ayan na hkrit nga ai. Dai majaw, akyu hpyi shagu hpyi nem ai ga hte hpang ra ai ngu hkamsha wa ai. Hpang jahtum hta, myitsu salang ni hpe karum hpyi wa ai. Shi a lam hpe bai myit yu nna ndai hku tsun ai: “Gaja wa, shanhte hte ga shaga na matu ngai grai hkrit tsang ai. Raitim, hpang e gaw nye a lahpa hta mara nga ai grai li ai lit hpe marai langai ngai la kau ya ai hte bung ai.” Daniel gaw Yehowa hte wanglu wanglang bai shaga lu sai. Ya shi hta san seng ai myit nsam bai nga wa nna, kade nna shi ai aten hta hpung magam tau langai mung byin wa sai.
‘Dai Wa Gaw Mare Langai Ngai De Hprawng Ra’
10. Ndum shami masha sat hkrup ai wa mara raw kau hkrum na matu hpa galaw ra a ta?
10 Mara raw kau hkrum na matu, ndum shami masha sat hkrup ai wa gaw, ni htum shingbyi mare de alawan hprawng ra ai. (Yawshu 20:4 hpe hti u.) Shi asak lawt na matu gaw, shingbyi mare de sa ra ai. Hkinjawng agyi n si dingsa dai mare kaw nga ra ai. Dai gaw hprawng hkawm ai wa a matu sak jaw ra ai lam langai re. Shi a bungli hte nga pyaw ai nta hpe kau da ra ai. Kaga de wanglu wanglang mung n mai sa sai. * (Bu Hkawm 35:25) Raitim, dai gaw akyu nga ai. Lama na, shi gaw dai mare kaw nna pru mat yang, masha sat wa ai lam hpe hpa zawn n nawn ai lam madun ai rai nna, shi a asak mung shoihpa nga chye ai.
11. Myit malai lu ai Hkristan langai gaw Yehowa a matsan dum myit hpe chyeju dum ai lam gara hku madun mai ai kun?
11 Dai ni na aten hta mung myit malai lu ai wa gaw, Yehowa kaw na mara raw ya ai lam lu na matu lam nkau hpe galaw ra ai. Mara nga ai lailen hpe shi jahkring kau ra ai. Mara kaba byin shangun chye ai lam yawng hpe mung shi koi ra ai. Korinhtu hta nga ai myit malai lu ai Hkristan ni gara hku galaw wa ai hpe kasa Pawlu tsun dan ai. Shi ndai hku ka wa ai: “Karai Kasang ra sharawng ai hte maren re ai yawn hkyen lam a majaw, nanhte ni shakut shaja nga ai. Mara n kap hkra shakut ai. N kaja ai lam a majaw masin pawt ai. Karai Kasang hpe hkrit hkungga ai. Myit malai lu mayu ai myit rawng ai. Sharawng shara myit nga ai. Shut ai hpe galai shai ai.” (2 Korinhtu 7:10, 11, NW) Mara n galaw na matu anhte dang lu ai daram shakut yang, anhte a masa hpe grai tsang ai lam, Karai Kasang a tsawra myit hpe majoi lu nga ai ngu n shadu ai lam Yehowa hpe anhte madun nga ai re.
12. Yehowa a matsan dum ai lam lu la na matu, Hkristan langai gaw hpa ni hpe kau da ra na kun?
12 Yehowa a matsan dum ai lam lu la na matu, Hkristan langai gaw lama ma hpe kau da ra na nga yang gaw gara hku kun? Shi hpe mara galaw na matu shadut ai lam nga yang, dai hpe kau da na matu jin jin rai nga ra ai. (Mahte 18:8, 9) Ga shadawn, na a manang ni gaw Yehowa myit n pyaw na lam ni hpe galaw shangun wa yang, shanhte hte kanawn mazum ai lam hpe jahkring kau mai na kun? Tsa chyaru kade daram sha lu na ngu ai hpe hkang lu na matu yak nga yang, tsa chyaru law law lu shangun ai masa lam ni hpe koi lu na kun? Hpye ai amu galaw mayu ai myit hpe hkang lu na matu yak nga yang, sumla hkrung ni, website ni (sh) n kaja ai myit mang lam byin shangun ai hpa hpe mung koi kau lu na kun? Yehowa a tara ni hpe hkan sa lu hkra anhte sak jaw wa ai lam yawng gaw, gaja wa akyu nga ai hpe myit dum u. Yehowa anhte hpe kau da sai ngu ai hkamsha lam hta grau sawng ai gaw n nga sai. Yehowa a “prat dingsa n-gaw nwai” ai tsawra myit hpe hkamsha lu ai sha kaja htum lam re.—Esaia 54:7, 8.
Dai Ni Gaw Na Matu Hprawng Shingbyi Na Mare Tai Na Ra Ai
13. Hprawng hkawm ai wa gaw shingbyi ai mare hta shim lum ai hte ngwi pyaw lam nga ai hpe sanglang dan u.
13 Hprawng hkawm ai wa gaw, shingbyi ai mare hta nga nga yang, shim lum na re. Dai mare ni hte seng nna Yehowa ndai hku tsun ai: “Dai ni gaw . . . lawt lu na matu hprawng shingbyi na mare tai na.” (Yawshu 20:2, 3) Hprawng hkawm ai wa hpe dai manghkang hte seng nna tara bai je yang na matu, Yehowa n hpyi shawn sai. Matai htang na wa mung, mare kata de shang nna shi hpe sat na matu ahkang n nga sai. Hprawng hkawm ai wa gaw mare kata hta nga nga yang, Yehowa makawp maga ya ai majaw shim lum na re. Htawng hkrat ai masha hte n bung ai. Bungli galaw mai ai, kaga ni hpe karum ya mai ai, simsa let Yehowa hpe nawku mai ai. Shi ngwi pyaw nna myit dik ai prat hpe lu nga ding yang re.
14. Myit malai lu ai Hkristan langai gaw hpa hpe kam mai ai kun?
14 Karai a mayam nkau gaw, mara kaba galaw hkrup nna myit malai la ngut ai hpang hta pyi, mara naw nga ai ngu hkamsha nga ai. Nkau mi gaw, shanhte galaw wa ai lam hpe Yehowa galoi mung n malap na re ngu hkamsha chye ai. Nang dai zawn hkamsha nga yang, chyeju hte Yehowa nang hpe mara tsep kawp raw kau ya sai hpe kam u. Mara naw nga ai ngu n hkamsha ra sai. Lahta de tsun wa ai Daniel mung dai zawn hkamsha wa ai. San seng ai myit nsam bai lu hkra, myitsu salang ni shading sharai ya nna karum ya ngut ai hpang, shi grai myit simsa mat ai. Shi ndai hku tsun ai: “Ngai mara naw nga ai ngu n hkamsha sai. Mara n nga mat sai nga yang, n nga mat sai rai nga ai. Na a lit ni hpe ngai la nna nang hte tsan ai de tawn kau na. Nang galoi mung dai hpe bai n mu lu sai ngu Yehowa tsun ai zawn re.” Hprawng hkawm ai wa gaw shingbyi ai mare kata hta nga nga yang, matai htang ai wa gaw shi hpe hkan sat na hpe n hkrit ra sai. Dai zawn sha, anhte a mara hpe Yehowa raw kau ya sai nga yang, dai hte seng nna n hkrit ra sai, ari jaw hkrum na hpe mung n tsang ra sai.—Shakawn 103:8-12 hpe hti u.
15, 16. Yehowa a matsan dum myit hpe hpa majaw kam mai ai kun?
15 Anhte ni gaw Yehowa a matsan dum myit hpe, Israela ni hta grau nna pyi kam na lam nga ai. Yehowa hpe hkum tsup hkra madat lu ai atsam n nga ai majaw, “Chyum sha hkrum ai” ngu Pawlu tsun ngut ai hpang, ndai hku tsun wa ai: “Anhte a Madu Yesu a marang e mawai la ai Karai Kasang a chyeju hpe ngai shagrau sha-a nngai!” (Roma 7:25 JCLB) Shi hpa hpe tsun mayu ai kun? Pawlu gaw mara kaba ni galaw wa nna, mara galaw mayu ai myit hpe matut nna gasat nga ra ai. Raitim, shi myit malai lu wa ai hpe yu yang, Madu Yesu hku nna Yehowa mara raw ya sai hpe shi kam ai lam chye lu ai. Yesu gaw gawng malai jahpu hpe jaw wa sai majaw, anhte gaw san seng ai myit nsam hte myit kata hta simsa lam lu mai sai. (Hebre 9:13, 14) Anhte a Hkinjawng Agyi, Yesu gaw “shinggyim masha ni a matu mara tawng ban ya nga na, tutnawng e ahkrung nga ai majaw, shi a marang e Karai Kasang kaw sit shang wa ai ni hpe hkum tsup wa hkra, mawai la lu na atsam, shi lu nga ai.” (Hebre 7:24, 25) Moi na aten hta mung, Israela ni a mara hpe Yehowa gaja wa raw ya ai hpe chye na matu hkinjawng agyi ni gaw karum ya ai. Anhte a Hkinjawng Agyi Yesu gaw grau nna pyi, “matsan dum ai lam hkam la lu na hte, ra kadawn ai aten hta nan anhte hpe karum ai chyeju lu la na” matu galaw ya na re.—Hebre 4:15, 16 JCLB.
16 Yehowa kaw shingbyi na matu, Yesu a shagu hkungga hpe kamsham ra ai. Dai shagu hkungga gaw masha a matu akyu nga ai ngu nna sha hkum myit. Gawng malai jahpu kaw nna nang mung akyu lu na hpe kam u. (Galati 2:20, 21) Gawng malai jahpu a majaw, na a mara ni hpe Yehowa raw kau ya sai lam kam u. Gawng malai jahpu gaw nang hpe htani htana asak myit mada lam jaw ai hpe kam u. Yesu a shagu hkungga gaw nang hpe Yehowa jaw ai kumhpa re.
17. Nang hpa majaw Yehowa kaw shingbyi mayu ai kun?
17 Shingbyi na mare ni gaw Yehowa a matsan dum myit hpe chye na shangun ai. Karai Kasang lajang ya ai ndai lamang gaw asak a manu dan ai lam anhte hpe chye shangun ai. Myitsu salang ni anhte hpe gara hku karum ya ai, teng sha myit malai lu ai ngu ai gaw hpa hpe tsun mayu ai hte Yehowa anhte hpe mara raw ya ai lam hpa majaw tsep kawp kam mai ai hpe mung, chye shangun ai. Nang Yehowa kaw shingbyi na kun? Dai hta grau nna shim lum ai shara n nga sai. (Shakawn 91:1, 2) Matsan dum ai hte tara rap ra ai hta kaja htum kasi re ai Yehowa hpe kasi la lu na matu, hprawng shingbyi ai mare gaw gara hku karum ya na hpe hpang na sumhpa hta mu lu na re.
^ စာပိုဒ်၊ 10 Hprawng hkawm ai wa a nta masha ni gaw shingbyi ai mare hta shi hte arau sa nga mai ai nga nna Yuda hpaji ninghkrin ni tsun ai.


text:
Ga Htai: Yawng a shawng nnan na Christian Hpung mashani, Catholic hpung gaw Christmas poi hpe January shata 6 ya shani galaw ai lam labau hta ka tawn da ai. Dai hpang Christian hpung masha ni shara shagu htawt nawt hkawm mat wa ai shaloi tinang a buga hte htuk manu ai aten January shata kru ya hte ni dik ai nhtoi ni hta galaw lai wa ai lam mung chye lu ai. Christmas poi hpe hkrak galaw hpang ai wa gaw Roma Emperor Hkawhkam Constantine rai nna, December 25 ya shani, AD 336 ning hta rai nga ai. Roma Hkaw Hkam Constantine shi up hkang nga ai Roma mungdan ni yawng hta dai shaning kaw nna Christian ni Christmas hpe hkrit tsang ra ai lam nnga ai sha galaw lu ai hte galaw na ahkang mung lu la sai rai nga ai. Madu Yesu shangai wa ai poi hpe gaw Christian hpung masha ni kasa ni a prat kaw nna galaw hpang nga sai lam mung chye lu ai. Raitim ya na zawn December 25 ya shani hta Christmas Poi hpe Catholic Nawku Hpung masha ni yawng mungkan ting hkan lang galaw na matu gaw, Wa Sarabyin Julius langai a prat hta, matsun ndau shabra nhtoi masat dat sai rai nga ai.
Anhte Catholic Nawku hpung hta poi nhtoi law law nga ai hta March shata 25 shani hpe Lamu Kasa Gabriel Chyoipra ai Nu Maria hpe ga sa shana ai nhtoi ngu masat tawn da ai. Dai shani march shata 25 ya kaw nna December 25 yang rai yawng shata jahku tup rai nga ai. Shinggyim masha langai masha tai wa ai shaloi kanu a hkritung e shata jahku rawng nna shata shi ngu na hta shangai ai hpe yawng gaw chye na hkap la ga ai. Lamu Kasa Gabriel gaw Chyoi pra ai Nu Maria hpe march shata 25 ya hta ga sa shana ai English hte gaw Annunciation mung nga ai, ndai ga shana ai hpang shata jahku hpring ai shaloi, Madu Yesu shangai ai ngu hkap la ai hte December shata 25 ya shani hta Catholic Nawku Hpung gaw Christmas poi hpe galaw ai lam rai nga ai.
Htai ya ai – Wajau Patrick Zinwa Brang Di
University of Santo Tomas
Manila, Philippines.


text:
Do you like this story?
SATAN A LIT
Grup yin a mabyin masa hpe maram yu yang, satan wa a lit madung gaw anhte myusha ni a mahku mahkau lam hpe dumbru dumbra byin hkra shalau tawn nna, hka hkanu ai shaloi nga rim loi ai kasi hpe lang let Wunpawng Myusha ni hpe shamyit kau na ladat lang nga malu ai. Dai zawn rai galaw na matu gaw satan wa a lit nan rai nga ai hte maren shadik shatup galaw nga sai.
ANHTE A LIT
Lai wa sai ten ni hta anhte shada ninghkap hkat na matu gunglau wa lu sai. Raitimung, dai ni na ten hta anhte yawng dum hprang wa nna tinang kaw lit nga ai hte maren myusha ni a lawt lu lam hta kahkyin gumdin ai n-gun hte jawm shakut bang wa nga saga ai. Sinat gap na atsam rawng ai hpu nau ni gaw KIA hpyen hpung hte rau amyu hte mungdan a matu asak ap nawng let myusha lam yan hta shang tsap nhtawm gasat bang wa nga sai. Kade tsan ai mungdan hkan du hkawm nga ai hpu nau wa raitimung, du nga ai shara kaw nna byin mai ai mahkrun hku nna myusha lam yan hta shang lawm let garum nga masai.
WUNPAWNG MYUSHA YAWNG KYU HPYI
Dai zawn rai shakut sa wa nga ai kaw awngdang wa lu u ga matu mungkan ting kaw nga pra sa wa nga ai Wunpawng Myusha gumgai dingla mahkawn shabrang ramma ni yawng gaw shani shana hpan wa Madu Karai Kasang kaw akyu jawm hpyi nga ai nsen hpe na ya ai marang e, matsan dum la ai hpe adan apra jawm mu nga saga ai. Mungdan kata kaw mung masha ni hpe satan wa gara hku roi rip nga ai hpe chye lu na matu myutsaw hpu nau ni masa amyu myu hku shadan shadawmg sa wa nga ai ten hta KIO mung mungmasa hku nna shadan shadawng lu na matu kasa dat let mungkan zuphpawng hkan e shang lawm tang madun ai lam mung galaw nga sai.
ZUPHPAWNG KAW TANG MADUN
2011 October 29 ya kaw nna November 1 ya laman Phnom Penh kaw galaw ai Asia Pacific Region Round Table Meeting kaw mung KIO kasa sa shang lawm nhtawm myusha lam yan hte seng nna zuphpawng kaw tang madun wa sai. Tang madun ai hta:- President Thein Sein gaw 2011 March 30 ya shani Myen asuya hpe gaw-gap dat sai. Shi a mying kaja wa lu nna 2014 hta ASEAN a ningbaw tai wa lu na matu hkinjang tam nu ai. Mung masha ni, rawt malan hpung ni, maigan masha law malawng gaw ASSK hpe ra sharawng madi shadaw ai hkrai rai nga ai hpe hkinjang mu nu ai.
ASSK hpe jahkau la lu nna asuya hpe madi shadaw wa hkra galaw lu jang shi hpe ra sharawng nga ai ni yawng gaw Myen asuya hpe jawm madi shadaw wa na masai nga nna hkam la ai majaw ASSK hpe jahkau kahtep la nu ai. Htawng masha ni hpe shalawt ai. Media ni hpe ahkaw ahkang jaw ai. Myitsone dam hpe jahkring kau ai. Sinna mungdan ni hte jahkau la ai. Mung masha ni hpyi shawn ai ahkaw ahkang nkau jaw wa magang ai zawn re ai in a lam hpe ndau shabra nga ai majaw, maigan masha law malawng a ningmu hku rai yang, Thein Sein asuya gaw mungdan a matu mai kaja ai maga de woi shanang sa wa nga sai hku nna maram nga ma ai.
KIO kasa maigan zuphpawng kaw sa tang madun ai hta, Myenmung a manghkang hpe hpyen masa hku nna sang lang la lu na rai yang lai wa sai aten galu hta sang lang la mai na sai. Gasat hkat ai lahkawng maga de sum ai hta n-ga, grau sum ai gaw mungmasha ni rai nga ai. Dai majaw KIO gaw mung masa hku sang lang la lu na matu 1994 ning kaw gap hkat jahkring nhtawm asuya hte pawng nna constitution lu wa hkra jawm ka ai rai yang 2008 ning kaw ka ngut la lu sai. Wunpawng Myusha ni gaw ra lata poi kaw shang shingjawng na matu Kachin State Progressive Party (KSPP) ngu ai mungmasa party hpe hpaw shabawn la lu sai. Dai hpang Myen hpyen asuya gaw KIO hpe Border Guard Force (BGF) galaw shangun wa sai. Shanhte a uphkang ai npu kaw tsep kawp shang mat na matu rai nga ai. Wunpawng Myusha ni lu ging ai ahkaw ahkang sha nlu dingsa KIO hpe dawm kau mai na nre majaw BGF galaw shangun ai hpe n hkap la ga ai.
Mungmasha ni hpaw shabawn dat ai KSPP hpe ra lata poi kaw nshang shangun ai hta n-ga, KIO hpe laknak jahkrat na matu hpyen masa hku nna lang hte lang shadut wa masai. Lahta de tang madun wa sai hte maren Myen asuya gaw mungmasa hku nna myiman tam ai lam amyu myu galaw wa masai. Dai hta n-ga, hpyen masa hku 2011 June 9 ya shani kaw nna KIA hpyen hpung hpe 10 ya laman tsep kawp zing la na masing hte shang gasat wa ai hta lahkawng maga de sum machyi ai lam ram ram nga wa nna asuya hku nna simsa lam bawngban na matu lang hte lang mahtan wa masai. KIO kasa hku nna hkrum shaga wa sai raitimung, Myen asuya maga na kasa gaw lamu ga jarit mayan na uphkang du kaji ni sha rai nna shada manu tawn hkat na madang nre majaw hkrum bawng timung manu nnga ai hpe mu wa sai. Myen ni KIA hpe majan baw ai gaw shata 6 de shang wa sai. Lahkawng maga bai hkrum bawng na matu 2011 October 29 ya shani U Thein Zaw kaw nna KIO Ginjaw de laika hku nna matut wa ai.
Lai wa sai ten ni hta rawt malan hpung ni Myen hpyen asuya hte simsa lam hkrum bawngban wa ga ai rai yang myit hkrum lam galoi mung nlu wa yu ga ai. Madung gaw hkrum bawng ai kaw lahkawng maga a matu akyu tam ya ai lapran masha nlawm ai majaw ganing re ai ga sadi jaw hkat timung lapran kaw sakse sakgan nnga ai hta hkan nna myit hkrum lam hta ngang grin ai lam nnga yu ai. Dai ni myit hkrum hkat nna ga sadi jawm tawn ai hpe hpawt ni jang jahten wa masai. Dai majaw du na ra ai bawngban lam hta rawt malan hpung ni hpung langai hpra hte bawngban ai hpe koi yen kau nna yawng kahkyin gumdin ai n-gun hte hkam dahka lam nga na matu kam ging ai uhpung langai ngai, shing nrai mungdan langai ngai lapran kaw shang tsap ya ai ladat hte sari sadang mi a nga rai kaga mungdan hkan na ninghkap hkat ai uhpung ni bawngban wa ai ladat hte sha hkrum bawngban mai na re.
ASEAN hpung shang mungdan 10 hta na Myenmung gaw lam shagu hta hpang hkrat nga ai rai nna ASEAN rawt jat sa wa na hpe shingdu kaw nna lagaw gang shingdang nga ai majaw ASEAN a matu simsa lam nmai lu hkraw nga ai hta n-ga, mungmasa, sut masa, kahkyin gumdin lam zawn re ai kaw mung nmai rawt jat wa ai hpe mu nga ga ai.
Ndai zuphpawng kaw sa du dung nga ai ningbaw ningla ni, grau nna Cambodia mungdan na ningbaw ningla ni gaw na chying hparan la yak ai mungmasa hpyen masa manghkang hpe hparan la lu ai majaw dai ni na ten hta ngwi pyaw simsa rawt jat ai namchyim hpe hkam la lu nga masai. Dai majaw nanhte hpu ba hpu shawng ni a mahkrum madup gaw Myenmung a manghkang hpe hparan la lu na matu hpaji jaw nhtawm manu ai jut kaw nna lawu kaw tang madun tawn ai lamyi ni hpe maju jung let shang garum la na matu hpyi shawn mayu ga ai.
1. Mungdan ting hta hkam dahka lam nga ai gasat jahkring lam galaw ra na;
2. Mungmasa htawng masha yawng hpe shalawt dat ra na;
3. Shada a ntsa, mara raw ya hkat ai masat dingsat npu e, asuya, rawt malan
hpung yawng hte mungmasa hpung ni lawm ai bawngban lam hpe lapran
masha shalawm nna npawt nhpang hpe shangang shakang la ra na;
Nanhte hpu ba hpu shawng ni jawm garum lam madun la ai marang e, kade nna ai laman Myenmung simsa wa na hpe myit kam nga ga ai. Dai shaloi Myenmung masha ni mung ASEAN a rawt jat lam hta shang lawm lu nna, Myenmung masha ni gaw sari sadang nga let maigan mungdan masha ni hte maren madang hku hku hkau hkau ganawn mazum sa wa lu na ga ai,… ngu nna tang madun wa ai hpe hpu nau myit su ni mung jawm na lawm chye lawm na matu tang shana dat nngai law.
JJ Lum Dau
……………………………………………………………………………………………………………..
MATSING:- Shawa a man e tang madun ngut ai hpang shanhte gaw President Thein Sein galaw wa ai hpe jawm shakawn nga ga yang, ya she mungdan kata kaw hpa baw byin nga ai hpe na chye lu ai lam tsun wa ma ai. Matut nna azin ayang san wa ma ai hpe mungmasha ni kade roi rip hkrum nga ai lam sang lang dan ai shaloi myit tau ya let matsan dum ai lam tsun wa ma ai. Dai hpang Cambodia a armed forces Commander-in-Chief hpe laksan hkrum nna azin ayang tang madun ai lam galaw sai.


text:
Maumwi 105: Yerusalem Kaw La Nga Ma AI
Ndai masha ni gaw Yesu a hpang hkan ai ni rai ma ai. Yesu a ga madat nna Yerusalem mare kaw e nga nga ma ai. Shanhte yawng la nga ma ai shaloi kadu ai nsen kaba nta ting hpring mat wa ai. Nbung laru hte bung ai. Bai nna wan shinlet sape shagu a baw e jung nga ai. Shanhte langai hte langai a ntsa wan du nga ai hpe mu a ni? Ndai gaw hpa lachyum re ai hpe chye a ni?
Ndai gaw mauhpa kum la langai re. Yesu gaw shi a kawa nga ai sumsing lamu de du wa nna shi a hpang hkan ai masha ni a ntsa e, Karai Kasang a Chyoi pra ai wenyi ru jaw nga ai. Dai Chyoi pra ai wenyi gaw shanhte hpe hpa galaw wa hkra shabyin dat ai hpe chye a ni? Shanhte yawng ga amyu myu tsun shaga wa ma ai.
Yerusalem masha ni law law nbung laru kaba zawn re ai nsen hpe na jang, hpa byin ai kun? nga ana sa yu ma ai. Dai masha ni hta Israela masha ni a Pentikoti poi sa ai kaga amyu ni mung lawm ma ai. Mare na manam ni mau mat ma ai. Karai Kasang galaw ai laklai amu ni a lam hte seng nna sape ni gaw shanhte a ga hte tsun shaga nga ma ai hpe kaga masha ni na la ma ai.
Manam ni gaw, ‘ndai ni Galile masha hkrai rai ma ai. Dai rai yang anhte nga ai mungdan na aga ni hpe kaning rai tsun shaga lu ai kun?’ nga ma ai.
Ya Petru rawt tsap nhtawm, shanhte hpe tsun shaleng dan ai. Yesu hpe masha ni kaning rai sat kau ai lam, shi hpe Yehowa jahkrung sharawt dat ai lam hpe, nsen shaja let tsun dan ai. ‘Ya Yesu gaw sumsing lamu de du wa nna Karai Kasang a hkra maga de dung nga sai,’ nga nna Petru tsun ai. Bai nna ‘Yesu gaw ga sadi hte maren, Chyoi pra ai wenyi hpe ru jaw dat sai. Dai majaw ndai mauhpa lam ni hpe nanhte na lu mu lu nga ai re,’ nga nna tsun dan ai.
Petru gaw shing nga nna tsun dat jang masha ni gaw Yesu hkrum kadup ai lam ni a majaw grai myit yawn nga ma ai. ‘Anhte kaning rai galaw na rai ta? nga nna san ma ai. Petru gaw: ‘Nanhte a ngasat ngasa lam ni hpe galai kau nna, hka lup hkam la mu,’ nga nna htan ai. Dai rai nna dai shani e, masha 3,000 hka lup hkam la nna, Yesu a hpang hkan ai masha ni tai wa ma ai.
Kasa 2:1-47.


text:
DAW HPUM SHADAW
Lit shatsam gwi ai the maren, lit la gwi ra ai.lit mung gun gwi galaw
gwi ra nga ga ai. annau ni masing kaba the myu sha yawng shawng lam
hkrang hpe galaw shachyaw shagrin sa wa nga ai ten madu jung tawn ai
dawhpum shadaw hpe grau ngang grin hkra jung tawn ra nga saga ai.
Dai zawn re myu sha yawng a mung masa numshawn hpe madi shangang shadaw sa wa na matu maigan nga myu sha ni
a uhpung uhpawng yawng gaw awmdawng shanglawt ai de sa wa na lam a
matu n’dau shabra madi dahpran ra ai.maigan ngu ai hta Miwa mung Kala
mung nga myu sha ni the mungkan mungdan shagu hta chyambra nga ai ni
yawng masa kaba langai de htu ganawng shamawt ra nga ai ngu mu ai.
Myen mung hta rau munghpawm mungdan langai hku tara rapra ai,madu up
hkang mungdaw hku sa na matu,mung masa ku hta bawsang myu yawng the
rau chyawm bawng shangut sa wa lu na matu annau ni hkrai laksan n’re ai
UNFC madang hku bawngban sa wa yang grau kaja grau n’gun nga na re zawn
lawu de na lami laman kaba ni hpe mung myen asuya hku n’na hkrang
shapraw ningsam madun sa wa lu yang she grau ngang grin ai masa hpe
masam maram lu na re.myen a shawng lam mahkam kaba hpe ja ja tau mu kau
ra ai.
1-Myen asuya hku n’na simsa lam tara shang shawng n’dau shabra ra ai.
2-Kasu kabrawng hpung ngu ai hpe n’dau shaprai ra ai.
3-Panglung ga sadi hta grau ai hpe mahta ai masa n’dau shabra ra ai.
Dai n’rai yang shaning garawt n’na mahkam hta chya taw na mung masa
hpyen masa kayin kaye n’mai hkra diphtu matep ai masa de yawng wa na
annau ni grai naw sadi maja ra nga ga ai.myen a n’shawp n’kap ai masa
hpe jahtum du yu kau sawn kau ra na re.dai majaw maigan du annau ni
masum tim langai de masa ganawt madun hpang wa ra nga sai.KNO kaw na
awmdawm n’dau ai lami laman kaba langai de htu ganawng ai masa re jaw
madi shadaw ai.
Bai langai mi gaw sumtsan sinna mungdan ni hpe myit
mada ai gaw uhku a masa si la gum ngu ai de yawng wa na masa kaba pru
nga sai.hpa majaw nga yang sinna dan ni gaw Miwa a mungdan kaba myit
jasat the myu kaba hpaga masing kaba,hpyen madu ka-up masa hte n’gun
kaba wa nga ai hpe tau hkrit tau hkrau nga ai re jaw myen mung gaw de a
matu ahkyak kaba ai mungdan byin nga ai re, hpyen masa hpaji masa hpaga
masa kaba the myen hpe shanyi nga sai n’gun dat mayu nga sai re.dai hpe
jai lang n’na myen gaw annau ni hpe htawng madun masu n’na man gayin lu
yang annau ni matu myit tsang kaba langai de masa kayin wa chye ai.
Dai ni annau ni grau myit hkrum ai the masum tim langai re daw hpum shadaw hpe matut n’gun dat jung shangang ra saga ai.
969 ngu majoi n’mai yu shalai kau ai.3+1 de masa htu gayin wa chye ai.
By: Baren Numraw


text:
Tuesday, January 3, 2012
AHNAU NI A LIT
Do you like this story?
Chyurum ai annau ni shanglawt ai amyu, mungdan lu ai amyu, Up hkang tara lu ai amyu, labau rusai nga ai amyu, htung hkring laili laika ga lu ai amyu, Yungwi madum shingnyi lu ai hkaw hkam hkaw seng magam amyu rai nga ga ai majaw, prat dingsa htani htana labau nmat, mungkan hta grin nga lu na matu, lawu de na lam yan ni hpe matut lahpa galai ya na lit anhte yawng hta, nga nga ga ai hte maren sharin lam madun sa ra nga ga ai ngu lajin dat mayu ai.
- Mungdan Lamu Ga Labau
- Myusha Rusai Labau
- Htunghking Laili Laika Ga Labau
- Tara Hkrang Labau
- Mung tsaw myu tsaw sari rawng sadi dung ai myu sha tai nga lu na matu, matut manoi sharin la ai hte sharin ya na lit nga ga ai. Tinang kashu kasha ni hpe ma ten ga chye shaga chye ai ten kaw na myu sha labau mau mwi mausa hpe yup ra shang ai ten hkaidan htidan ra nga ga ai. Ndai gaw ja dik ai ritkawp tara re hte ja dik ai hkan sa ra ai tara re, kaji ai ten kaw na kamsham myit, madu myit,myu tsaw myit, magam myit,s hanglawt myit hpe sambang dawkbang htibang, sharin ya ra nga ga ai, shimlum bawngring rawtjat galu kaba ai myu hpe tsaw ra chye ai manu shadan chye ai myit hkrum mangrum gakyin gumdin chye ai,garum chye ai gatsun gala chye ai myu tai lu na matu sai ga chye shaga ai lit la chye ai ni byin hkra lahpa kalai ya na matu sharin len shalai ya ra nga ga ai.
- LABAU
- Anhte lamu ga hpe shaning ten, kade ram kaba ai kade ram gang ai,tsang hte tsang nga pra hkrat wa ai lamu ga shara ni hpe lamu ga sumla hte hkrat sang lang sharin ya ra nga ga ai.
- Anhte a pra sa hkrat wa ai myu sha rusai labau hpe ban hte ban hti gumhting sharing achyin lam madun hpyendan ra nga ga ai.ginru ginsa lam matut sharin ya ra ai.
- Myu lakung (6) nga ai hta, 1-Jinghpaw, 2-Lawng waw [maru], 3-Zai Wa[azi], 4-lachyik [lashi], 5-Lisu, 6-RaWang nga ai. [ndai ni gaw chyu pau langai sha chyawm chyu ai kahpu kanau majing sai langai sha re hpe hkrat htidan ra ai.
- Dai myu kaba yawng a sai kaw {ga shadawn} La N'Gam wa Marip wa Kumja Magam-La N'Naw wa LaHtaw Wa Naw Lawn, La N'La wa Lahpai wa Larip -La N'Tu -Tsit Wa Tu Hkum- shamying yu hkrat wa ai hte maren myu htinggaw mying mung lakap lu ai myu re. [ndai kaw nka bang ai myu htinggaw ni grai naw nga ai laika man a majaw nlu ka sai]
- Dai ni kata kaw Kahpu, Kanau+ Mayu +Dama nga makru masum jung rai rau shatdi langai hta sha, rau manau nau let nga pra hkrat wa ai myu re hte myu rusai htinggaw hpe shachyen shaga nna chyupau langai chyawm chyu ai kahpu kanau re, rusai langai sha, Sai langai sha Magam myu re hpe kawa kanu a lahpyen shingma kaw na hkai dan matsun htidan ra nga ga ai.
- Mare kahtaw gaw gap sawa ai lam. Sa ra,Namshang,Wutang,Wulawng,Mare Bunghku Mare mying hpe mung tinang ga hte shamying ra sai.
- Up hkang hkrang [Du,Slg,Agyi,Dumsa,Hkin jawng] [labau htung hku nat jaw jau ai hpe hti sharin shalen ra ai]. Tara jeyang dawdan ai hkrang mung moi kaw na tara agyi ni hte dawdan up hkang chye ai myu re.
- Malu masha laksan shadu sha chye ai myu re, malu masha kaga myu ni hte nbung ai, anhte malu masha ni hpe mung prat madang hkam kaja lam hpe yu nna gali sha chye ra sai.
- Dum nta shachyaw gawgap galaw sa wa ai lam, Numgaw daw hpum shadaw jung nna nga baw gyit shakap ai myu re, nta hpe yu nna jinghpaw nta re chye ai.
- Chyurum ai annau ni gaw nta shachyaw galaw sa wa ai shaloi shawa ga hte hkrai shachyaw galaw la chye ai ni re, [shadaw, ngau, lapa, chyinghkyen, shangu, pali, kawa, share,] [Dawhpum, nbang, npan, hkuwat, hkinchyi, rapdaw, dawdap, nladap, yupgawk, htingnat, gumba, sharem, nhtung, htingye, garap, rading, shingnoi, htingka, Di mala, lakung, kamai, lagyawt, lahpaw, kailang, htum, htumun], ndai ni gaw laika man a majaw ga shadawn hku sha ka ai lam re. Shamying shamang shachyen shaga maumwi mausa hpe matut hti sharin shalen yang she galoi mung madu myu hpe manu shadan chye nna myu tsaw myit grau kaba wa lu na re. Ndai lam ni hpe kanu kawa ni ga chye shaga wa ai ten kaw na sharin achyin ra sai hte,shachyen shaga lam, hkungga lara lam hpe mung sharin nan sharin ra ai, shinggyin nauna myit bang nan bang ya ra ai. [ndai lam ni hpe rawt jat galu kaba nga sai mungdan ni hta ma ni hpe wanglu wang lang nga shangun ai majaw, ya dai ni duhka hkrum nga sai majaw, Tara kata ritkawp kata shanglawt ai ahkaw ahkang hte chye nga na matu ladat tam ra sai re], Ga tsun Ga la shawa bungli hta mahta nna maden galaw chye ai myu re.
- HTUNG HKING
Num wawn num ya hpuji hpuja, mayu jahkrum, dama jahkrum rai, daw hka yak ai myu re. Manau nau ai, myu htunghking ka manawt hkrang lu ai.Manau hpan myu law ai.
- BUHPUN SUMLI LAM
Manu dan dik ai, kaja dik ai, lachyum rawng dik ai, laksan labu hpun palawng lu ai, soi gum hpraw palawng rida maka labu, gumhpraw n'ga, soi tingsan, myu lakung (6) a buhpun palawng gaw laklai tsawm ai, htung hking buhpun sumli chye ai amyu re. [Masha ni labu hpun palawng shani shana ten na na buhpun ai lang law shaning galu hpun wa jang myit shang sha wa ai, tsawm dum wa ai, yu ra wa ai, gangwi ai nawn wa ai, madu buhpun hking zawn nawn wa ai, dai sadi ra ai hte hkrat sum wa na npawt re, kaga myu ni hpe htang kaba chye wa ai gaw myu tsaw myit hpe ndum shami hkra machyi shangun ai.] [anhte htunghking maka hpe sum pan hta dawk shakap nna madu labu hpun palawng hpe prat madang hte bung hkra mai jahtuk hpun nga ai.
- KA HKRANG
Laklai shai ai laksan ka manawn hkrang lu ai myu re, annau ni a myu lakung 6 a ka hkrang ni tsawm dik ai hte laklai dik ai, buhpun palawng yungwi ni Karai jaw ai, JIwoi Jiwa ni jaw ai labau ka hkrang gaw mungkan hta laklai tsawm dik ai hte manu dan dik ai, myu sha ni a prat dingsa Jinghpaw WP myu sha re hpe madi madun ya ai sakse rai nga ai, ndai hpe matut nna nhka ja ai, matut nna nlen shalai lu yang gaw myu mat na npawt rai sai, masha ni ka hkrang hpe she manu shadan ai, masha ni ka ka yang she tsawm dum wa ai gaw myu tsaw myit hpe hkra mchyi wa ai, madu myu hpe yu kaji shangun chye wa ai, dai gaw hpang de hkrit hpa kaba re. Myu mat na re. Sadi ra ai.
- LAILI LAIKA HTE GA
Anau ni a laika hpe ma ten nta jawng kaw pyi mai sharin la lu nga ai, teng madu myu hpe tsaw ra ai manu shadan ai, Nuwa Jiwoi Jiwa ni hpe hkungga tsaw ai rai yang tinang laili laika ga hpe manu shadan ra ai, dai gaw myu tsaw myit jet re, Sai jaw ai labau ga re, dai ni annau ni laika hpe grai naw gram lajang la ra nga ai, laika ga ni mung grai naw gale la ra nga ga ai hte madang tsaw hkra mung hpaji ninghkring ni grai naw shakut ra nga ga ai law, madu ga hpe ga shakut ga, masha ni ga hpe shap ga ai gaw yawn hpa hkrat sum ai mayam myit rawng wa chye ai, masha ni ga hpe shaga yang she tang du tum ai, n'gun lu dum ai, ai nawn ai, htang kaba ai, namnak nam chyim nga dum ai gaw, hkrat sum dik ai lam re, madu laika ga atsawm nlu shaga ai mung myu sha lam masa lam hta hkrat sum ai, ga garan na npawt kaba rai nga ai.
- YU NGWI MAHKAWN HTE MADUM SUMHPA
Mungkan hta langai sha nga ai,laklai shai dik ai,pyaw dik ai yungwi madum sumhpa lu ai amyu rai ga ai, arawng la ra ai, rawt jat galu kaba nga sai myu ni gaw, laklai ai yungwi madum sumhpa hpe she myit shang sha ai re, htang kaba ai, laklai shai ai kaga myu sha ni a madum sumhpa yungwi nsen ni hpe she hka ja ai, ahkyak la chye ia re, dai ni annau ni pyaw dik ai laklai she dik ai madu dan yungwi mahkawn madum sumhpa hpe prat ndep dum mat ai,madu mahkawn hkawn yang namchyim n'nga dum ai, manu ndan dum ai, masha myu ni mahkawn hkawn lu yang ga lu shaga yang she tang du dum ai pyaw dum ai,myit shang sha ai,
myit shim dum ai,htang kaba dum ai gaw hkrat sum kaba re, masha myu ni yungwi, madum sumhpa buhpun palawng, kahkrang ga hpe law law mahkawn, law law hpun, law law lang, law law shaga, law law ka wa jang dai myu ni hpe yu ra wa ai, htang kaba wa ai, ai nawn wa ai, dai gaw kaba dik ai masa kaba rai nga ai mung masa lam re, masha myu ni anhte buhpun palawng, kahkrang, yungwi madum sumhpa hpe myit shang sha wa ai gaw mung masa hta awng dang ai lam re. Ndai gaw yu yang hpa zawn n'nawn tim hkrit hpa kaba dik ai katsi majan hpyen kaba re, myu tsaw myit hpe ginlut shangun dik ai lam re. Madu myu hpe tsaw ra ga. Ahkyak dik ai lamang ten tsun shaga ai shaloi grai sadi ra ai, dai zawn re ten ma ni grai ahkyak la nna madat chye ai bai kaga myu ni mung madat ai re majaw grai sadi ra ai, madum sumhpa hkum hkum lu ai myu re, dai hpe prat madang hta hkan nna madang tsaw tsaw jai lang sa wa ga.
- MAKAM MASHAM
Dai ni annau ni Hkristan makam hpe hkap la kamsham ai myu tai wa saga ai, raitim labau jaw ai, myu rusai hpe Jiwoi Jiwa ni jaw ai makam hpe mung myu nmat na matu nat jaw htung hpe mung masa lam hku, labau hta ka matsing tawn kashu kasha ni hpe htidan ra nga ga, labau mat jang myu mat na re, makam law law nga wa ai mung annau ni hkabra wa na npawt kaba re. Sadi ga.
- BUHPUN SUMLI LAM
- TARA HKRANG
Moi chyi nma pri npra ten kaw nna gumchying gumsa Bumdu prat ya dai ni du annau ni gaw up hkang ai tara hkrang nga ai ni re,ndai hpe tinang jawng kaw htunghking shrin hpawng hkan sharin ya ra ai. Du Slg, Agyi wa, Hkinjawng, Dumsa myihtoi nga nna, up hkang hkrat wa ai myu re mung up ai hkrang nga ai, dawdan jeyang ai tara agyi tara slg ni hte up hkang hkrat wa ai myu re. Lahta de na lam yan kaba ni hpe ya hkyak hkyak sharin nan sharin ya tsun nan tsun dan ra ai annau ni a labau jaw ai lit kaba rit kawp tara kaba re, hkan nan hkan sa ra ai, ma ni hpe len nan len shalai lam matsun ra ai. Dai ni hpyen yen nga ai ten hta mung ndai ni hpe ten la nna sharin ya ra nga ga ai. Madu myu, madu labau, madu ga pyi nchye ai she law wa nga ga ai gaw yawn hpa hkrat sum kaba dik ai lam rai nga ai, myu a ntsa sadi ndung hkabra wa na npawt mung ndai ni re. Moi shanglawt ningnan gawgap hpang yang tara grai ja dik ai majaw dai ni du hkra grin nga ai lam sakse re.masa kaw na mung masa de kalai sa wa ra ai. Tara hkrang hte mung masa hkrang masing hpe tinang myu hte htap htuk jaw manu ai hku gram lajang na mung grai ahkyak ai.
Dai ni sinna mungdan rawtjat galu kaba dik sai mungdan ni, Democracy mungdan ni hpa majaw hkrat sum wa nga ai kun? Hpa majaw manghkang kaba ni byin nga ai kun? Gumhpraw manghkang matsan lusu manghkang, ndai ni hpe maram shingdaw shen ginhka yu dik ai shaloi, wanglu wanglang nga ai, tara kata shanglawt ai hku nchye nga ai, shinggyin nauna myit nrawng wa ai, Kanu Kawa, masha kaba, sara sarama, sak kaba ai ni hpe hkungga lara ai myit n'nga wa ai, makam masham n'nga ai masha law ai, makam masham hte chyum mungga hte sharin shaga ai lam n'nga ai majaw, kadai hpe mung hpa zawn nnawn ai, Karai n'nga ai madang de du nga sai majaw moi Karai hpe kamhpa yang na mung up ai ten hte nbung sai majaw hkrat sum nga ai, ndai ni hpe kasi yu nna dai ni annau ni madu myu hpe hkungga tsaw chye ai myu tsaw mung tsaw ai magam myit shanglawt myit rawng na matu lahta de na lam ni hpe yajang hkaja sharin ya ra nga ga ai, ninggawn mung masa lam hpe mung sharin nan sharin ra ai. Dai ni annau ni htunghking sharawt ra ai, madu laili laika sharin ra ai, madu yungwi madum sumhpa kahkrang, buhpun palawng hte ga hpe manu shadan lang shakut ra sai, shaloi she annau ni galoi hkrat sum na nrai sai hte rawtjat galu kaba ai myu tai nna shanglawt ai myu tai na re. Myu mat na nre. Mungdan mung lu nga ga ai tim shanglawt ai myit madu myit magam myit nrawng ga yang gaw mungdan lu tim hpa di na ta? Mayam hpaji myit jasat hpe yajang kabai kau saga.
Baren Numraw.
Labels: Laika Ngau
9 comments:
- little Jinghpaw sai jet said...
-
Hpu nau Baren Numraw e,grai chye ju kaba la sai yaw.N dai nang shaleng dan ai an nau ni a labau hpe ya she a san pra nga chye na lu ai re,thumb drive kaw copy n na save galaw da sai.Ngai zawn re ai nau n hprang/myi nau n hpaw ai ni an hte hta law law mung nga na re.Internet n dap hkap ai shara ni hta n dai zawn a hkyak kaba chye da ra ai lam ni hpe lai ka dip shabra/garan jaw yang grai mai na wa i..An nau ni a shawng lam hpe Karai Wa bau sin shaman/lam madun let mung kan hta Karai Wa lata da sai dan hkung ai a Myu kaba lawan byin tai wa u ga law..
- December 14, 2011 12:32 PM
- Nu A Ma said...
-
Baren numraw e jinghpaw raitim jinghpaw ga laika hpe atsawm nchye hti nchye tsun shaga ai hpe myit malai dik sai,ngai tinang myu hpe tsaw ai ngu gaw ntsa lam sha naw rai nga hka ngu myit malai dik sai ya kaw na gaw madu htunghkung mahkawn ga ni hpe shakut ga hti shakut na sai.myu hpe galoi mung grau tsaw ra chye hkra arang bang na sai.
- December 14, 2011 2:37 PM
- hka hku shadang said...
-
tsawra ai ram ma manaw manang ni e n,dai baren numraw tang madun hpa chyi jaw ai ai hpe yu n,na ting nang chye ai hpaji hprat hte myu sha lam hta gra hkru jai lang ra sai ngu ai hpe myit sumru yu ga ngu tsun mayu ai. bai n,n an hte maigan de du nga ai ram ma ni sha n,ga kanu mung dan kaw nga ai ram ma n,kau mi masha law ai u hpawng hkan du jang ting nanga myu sha ga wnp jp ga hpe sha ga na matu grai gaya chye ga ai.wiwa myu sha ni hte gala myu sha ni gaw masha law law nga ai hpawng kaw du jang sha hte a ga hpe n,sen grai ja hkra sha ga ma ai.dai ni ah hte wnp myu sha ni hpa na jinghpaw ga shaga gaya taw ga ai kun.? an hte a ga si ga ngaw hpe mannu sadan ga ngu ma nang ni yawng hpe saw lajin ai
- December 14, 2011 8:42 PM
- Jidwi said...
-
myu sha labau htunghking hpe manu shadan ga law kaja sha wa anhte hkrat sum nga ai gaw masha ni hpe htang kaba chye ai ni re majaw yawn hpa rai nga ai.htawng ka ka,buga mahkawn hpe hkawn shakut nna myu sharawt ga.
- December 15, 2011 1:27 AM
- Dut Wa said...
-
"Masha ni ga hpe shap ga ai gaw yawn hpa hkat sum ai mayam myit rawng wa chye ai." N dai ga yan hte maren MAYAM myit n rawng wa u ga, MAYAM mung n re majaw tianang a Ga, Laika , htung hking manu shadan tsun shaga, jai lang, makawp maga sa wa saga law.
- December 15, 2011 12:25 PM
- shanglawt said...
-
dai ni annau ni kahtet majan katsi majan hpe mung ninghkap ra nga ga ai hte maren Barennumraw ka tawn ai hte maren matut nna hpang na ma ni myi man pa pa n'gun ja ja,arawng mi alu tsap lu na matu madu myu hte htunghking yungwi a'ga hpe manu shadan chye hkra tsaw ra chye hkra sharin ga.
- December 15, 2011 6:12 PM
- hkri ma said...
-
Barennumraw e nang ka tawn ai hpe masha ni nau tsun nna ngai jinghpaw laika nchye hti ai majaw manang wa hpe dasang hti shangun ai,na laika lu hti na myi prwi si pru nga sai,kaji ai kaw na masha ni laika sha sharin nna ya 30 ning pyi jan wa sai,madu laika hpe ahkyak nla nna galoi nhti ai
ngai jinghpaw jet rai nga nna jinghpaw ga jinghpaw laika pyi nchye ai gaw jing hpaw ngu tsun na pyi kaya dik ai majaw myi prwisi pru ra sai,ya nadai laika hpe manang wa ka ya ai re,jinghpaw laika chye hkra shakut na sai.
- December 16, 2011 3:23 AM
- Japan Du said...
-
labau mat nmai sai lawan hkaja ra sai,ten law law masha ni mahkawn chyu hkawn,masha ni ga chyu ga nna jinghpaw ga ga na grai yak mat sai,baren e dai ni na ten majan ten hta nang ndai zawn re ka shadum ai majaw nye prat hpe bai lu awai la lu sai.jinghpaw ni matu ngai sadi run wa sahka,wa yan nu a kasha ngai jinghpaw sai jet kaw na shangai ai re kaba jang she laknga kasha nmai tai sai.myit malai ai.
- December 16, 2011 3:31 AM
- laika hti said...
-
jinghpaw kasa e na majaw WP myu sha ni nhtoi grai lu nga ga ai law,matut nna Karai a shaman chyeju kawp e yawng a matu naw shakut ya rit yaw.hkungga ai.
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter


text:
Maumwi 96: Machyi Ai Ni Hpe Yesu Shamai Ya Ai
Yesu gaw mungting hpe kawan hkawm sa ai shaloi, machyi ai masha ni hpe shamai ya ai. Yesu galaw dan ai lamik kumla ni a shi ga gaw, kahtawng ni, mare ni shara shagu de chyam mat wa ai. Dai majaw masha ni gaw lagaw lata hten ai ni hte myi kyaw ai masha ni, na nna ai masha ni hpe woi sa wa ma ai. Kaga machyi makaw hkrum ai masha law law hpe mung shaga sa wa ai. Yesu mung dai ni yawng hpe shamai shatsai ya ai.
Yawhan a lata hta Yesu hka lup hkam la ai masum ning na sai. Yesu gaw kade nna yang Yerusalem mare de lung wa na nga nna, shi a kasa ni hpe tsun dan ai. Dai kaw du jang shi sat kau hkrum na re. Dai hpang si ai kaw na bai hkrung rawt wa na re, nga nna tsun dan ai. Dai aten laman e Yesu gaw machyi makaw hkrum ai masha ni hpe shamai shatsai ya nna nga nga ai.
Lani mi hta laban shani e, Yesu sharin shaga nga ai. Laban shani gaw Yuda masha ni a matu ban sa nhtoi re. Ndai sumla kaw lawm ai num gaw machyi ai grai na sai. Marung hting kung nna nlu malan ai, 18 ning na sai. Dai majaw Yesu gaw shi a ntsa e lata mara ya jang ading sha tsap lu sai. Shi gaw mai tsai wa lu nu ai.
Ndai lam a majaw makam masham ningbaw ni gaw masin pawt ma ai. ‘Amu bungli galaw ai nhtoi kru ya nga ai. Dai nhtoi ni hta shamai hkam la na matu sa mu. Laban nhtoi hta gaw hkum sa mu,’ nga nna shanhte kaw na marai langai mi shawa hpung ni hpe marawn tsun dat ai.
Raitimung Yesu gaw: ‘Myit magaw rawng ai masha ni e, nanhte hta kadai wa raitimung laban nhtoi e nanhte a lawze hpe ntsin shayaw na matu ulawng na raw dat ga myit dai, 18 ning tup machyi makaw hkrum ai ndai matsan ai num gaw laban nhtoi e mai tsai la lu ai nrai ni?’ nga nna san dat ai. Shing nga nna Yesu san dat ai majaw nshawp ai dai masha ni kaya mat ma ai.
Dai hpang e Yesu hte shi a sape ni gaw, Yerusalem mare de sa wa ma ai. Yerihko mare shingan kaw sha naw du sa wa ma ai. Yesu sa wa nga ai hpe myi kyaw ai masha lahkawng na lu yang: ‘Yesu anhte hpe matsan dum la mi law,’ nga nna jahtau dat ma ai.
Yesu gaw myi kyaw ai masha lahkawng hpe shaga la nna: ‘Nan hpe hpa galaw shangun mayu myit ni?’ nga nna san ai. Shan gaw, ‘ madu e an myi bai mu lu hkra galaw ya rit,’ nga nna tsun ma ai. Yesu gaw shan a myi hpe ahtawk ai hte, shan gaw myi bai mu wa ma ai. Yesu gaw hpa majaw ndai lamik kumla ni hpe madun ai hpe chye a ni? Masha ni hpe tsawn ra ai majaw re. Bai nna shi hpe kam sham wa shangun mayu ai majaw mung re. Yesu hkawhkam tai wa ai shaloi, mungkan ga ntsa e kadai mung machyi ai nhkrum na sai hpe madun nga ai.
Mahte 15:30, 31; Luka 13:10-17; Mahte 20: 29-34.


text:
Friday, April 20, 2007
Grai chyeju kaba sai (from Tangbau moses zawngbuk hkawnglum)
Do you like this story?
Dear....
tsawra hkungga ai hpushawng hpuba kdo ningbaw ningla ni yawng hpang de ngai laika bai kadat ai..yawng a matu akyu rawng ai kaja ai lam re hpe sanglang tsun dan ai majaw grai chyeju dum nngai..shawnglam masing ni mung kalaw ra lam ni grai nga ai kalaw nga dingyang mung rai nga ai lam na chye lu ai majaw ruyak jamjau lam law law a lapran kaw na awngdang hkawn hkrang ai myithkrum kahkyin gumdin ai langai hte langai tsawra hkungga chyena lata gin dun myit mang hkrum let grau grau nna malaysia du myu w.p sha ni yawng a daw hpum daw nu tai walu hkra myusha lawt lam hta akyu rawng tangdu hkra shakut mu ngu n-gun jaw dat nngai.....
nye ahkam sha mu mada ai mujut hpe lutang madun ai ngai grai myit dik ai grau nna gaw sanglang tsun dan ai laika ni ngai kaw ngai myit mada ai hta ren hkawnhkrang wa lu chyena wa lu ai,,kaja wa ngai ndai laika hpe malaysia kdo de send na matu ngai n-yaw shada ai kaga ginjaw,buga ginwang kamging ai san ging ai tsundan ging ai ngu ngai hkam la ai ngai chye ai matut mahkai hkringdat de ngai tangshawn hpyisan shana ai,,ngai kaja wa laika ka send ngut ai hpang nye a myit hta nchye tsun ai myu myi hkam sha ai ndai lam gaw njaw nhten nye hkum ngai shut dum wa ai karai kasang mung nhkraw ai hte nanhte kdo de mung kaga laklai gram lajang ai lam n-galaw sai sha send dat sai nanhte ningbaw ningla hpushawng hpuba ni hpe ahtu hkra ai gasi ga ngau ni lawm na sai nkau myitsu ni ngai hpe tsun wama ai ngai grai tawngban ai,ngai shut ai mara dat kau ya marit yaw..
ngai langai myi nchyena ai marang e yawng a matu hkrat sum hpa gaw ntai mat u ga....ngai zawn nga hkam sha nchye na ung ang wam dam nga ai ni mung law law naw rai na nhten,,, ngai ngu mayu ai gaw maigan mung kaga de mung le ga lawt lam mahkrun tam ga kayin kaye rai ga buga de mung nkau myi nhtang wa ga,,,sut nasa mung masa dai ni na mungkan masa hpe gaw anhte tatut mumada hkam sha sai ni she tangdu ai hku woi awn lu tsun dan lu kalaw dan lu na re ngu kam ai,,,,,kaja myit lawm myit shangsha ai ni a matu gaw htaw hkren nga na re nchye na ai ni manang wa rai di rai ai manang wa sha tan di sha ai nga ai hta byin wa yak wa yang yawng sharai la nmai rai mat na hpe mung dum ga,,sanglang tsun dan ga..gwi ra ai prat re ma jaw tinang hkawn hkrang ai gwi gwi hte daw dan na matu n-gun jaw hpaji jaw lam woi ga,,num ma asak kaba sai ni hpe sha lit la sai nga jang mung myit yu ga,nalaysia kaw nga tam sha kut yang tinang marai langai shata 4-5 laning myi ram bungli kalaw di free calling hte mai matut asak hkrung ai mung dum ga, tsun dan ga sanglang dan ga. tengman ding hpring kangka jaw hkak ai hku lawt lam tam yang grau kaja na re.grau awngdang lam lu na re ngu ngai kam ai..shawnghpang pai hkra kayin kaye rai sungsung myit yu tsan tsan hpe mu lu hkra tsaw ai de shakut lung rai shakut ga hkrunlam grai kalu grai yak hkak jam jau nahpe mung dum ga gara maga hku htap htuk manu ai hpe sawnding lik shading sharai lawt lam mahkrun tam ahkrai la ga,,
shut ai lam nga yang nara dat sharai la ya marit ......
malaysia du w.p.myu sha ni yawng hte myusha yawng agawng malai tai shakut shaja nga ai kdo ningbaw hte ningtau malawm ning yawng hpe tsawra hkung ga let......
zawngbuk hkawnglum(or)moses tangbau
myusan16@yahoo.com
This post was written by: Franklin Manuel
Franklin Manuel is a professional blogger, web designer and front end web developer. Follow him on Twitter